Tema: XXVII Marató Sevilla 13-2-2011 | Km0 Ponent\nHome›Fòrums›Històrics. Tancats›Cròniques (tancat)›XXVII Marató Sevilla 13-2-2011\nXXVII Marató Sevilla 13-2-2011\n14 de febrer de 2011 a les 0:33 #3002\nVEMOS CONQUISTAO ZEBIYA\nLes meves 24h a Sevilla\nArribo a Sevilla dissabte a les 18h, i estava de nou a Barcelona, diumenge a les 18:15h, entre mig he fet la marató.\nDel aeroport directe a la fira de corredor (pobre), recollir dorsal 578 i cap al hotel. Em truca Abel i baixo al bar a veure una estona al Barça, amb ell i Sergi Farré. A les 21h surto a veure la Macarena (tenim la basílica a 200 mts del hotel), i em tanquem just arribar, ja la veure un altre dia.\nSopem al hotel tots, amb preu especial pels maratonians, també tenim esmorzar especial i obert des de les 6:30h. A les 8 tirem cap al estadi, on es fa la sortida i arribada, agafem un bus urbà, doncs tenim uns 3-4 kms. Ens preparem, fem la foto i sortida puntual a les 9:30h. Una mica d’embús al sortir del túnel del estadi per una de les portes. Guanyem el carrer i els 10 primers kms els fem per l’Illa Màgica, o de la Cartuja, tot despoblat, creuem lo riu pel pont de la Barqueta, allí estaven les filles d’Abel, donant-nos ànims. Després no recordo passar per cap lloc emblemàtic de Sevilla, tret del km 29 on vaig fer una reverència al camp der Beti, ozú, paraules majors….. Els últims 7 kms també per l’Illa Màgica i parque Alamillo, que llargs que s’en vam fer, arribada al estadi un tant emotiva. No havia fet cap marató arribant a un estadi d’atletisme. Al final 3:23:15, MMP, millorant en 2’22” la de València 2010.\nSieske, Zebiya tiene un coló espeziá !!\nHem coincidit tant el Sergi com l’Abel, que no és una marató maca, però si molt ràpida per fer marca. Com a curositats, dir que s’em va descordar la sabatilla dreta per dues vegades, semblo un novato !! I passant la mitja ens han avançat 4 paios, estrangers, que corrien amb sabates de vestir negres, si, si, amb sabates, i en les samarretes tenien una llegenda en anglès, que parlàven de córrer amb sabates. Ja no els vaig veure més. Si m’enrecordo de la marca de sabates, la propera, amb sabates !!\nHa estat tot un plaer compartir aquestes 24 hores intenses a Sevilla, amb el Sergi, Abel i els seus acompanyants.\nSergi, un autèntic “fenómeno”, tremenda la seva carrera d’avui, ha fet 2:53 MMP, un luxe coincidir amb tú en aquesta marató, i coincidir també en aquest petit repte de fer les maratons emblemàtiques d’aqui.\nAbel, ja haviem coincidit a València, a la MCD de Salou, igualment un plaer, i com que nosaltres som humans, hem anat junts fins a la mitja, que jo no sé tu, però jo, no havia passat mai en una marató, la mitja en 1:39, potser anàvem una mica massa ràpids i després en la segona s’ens ha fet una mica llarga. Al final em vas comentar que havies fet 3:32, bé, però això ja ens ho explicarà ell.\nEns trobem tots a l’arribada, no circulava cap bus, una mica lamentable, i tornem caminant els 3-4 kms fins al hotel. Dutxa ràpida (gràcies Tryp Macarena per deixar-nos l’habitació fins a les 3 de la tarda)\nAgafo el avió a les 17h i plovia de valent a Sevilla, per poc…!!\nUs deixo l’enllaç amb les poques fotos que vaig fer.\n15 de febrer de 2011 a les 19:42 #29756\nSortim des de l’aeroport de Reus a les 6,30 del matí, on coincidim amb una bona colla de moços de l’equip L’Esquadra de Tarragona que també van a correr amb les seves families.\nA les 9 ja som a l’hotel i amb la meva filla petita, després d’un esmorçar ens començem a patejar la ciutat, recorreguent tot el centre i visitant la catedral i pujant als 97 m de La Giralda, dinar a una terrasseta al solet de Triana prenent unes tapes al costat del Guadalquivir i per la tarda anem ala Pl. España, Parque de Mª Luisa i la Real Fábrica de Tabacos (actualment l’Universitat). Encara ens queda temps per anar de rebaixes pels carrers peatonals del centre on sopem.\nDISABTE 12 DE FEBRER:\nAnem en bus, cap a les 11, fins a la Isla de la Cartuja on hi ha la Fira del corredor dins de l’Estadi Olimpic. Fira molt pobre on recollim a una fila el dorsal. Comprobo que el meu xip groc no surt activat i he de reclamar-ho, entrega de bosses a un altra fila, amb samarreta de tirants i pantalonet curt tot técnic de la marca Joma. El que va ser molt interessant va ser una conferència que va donar\nD. Miguel Ángel Morales, sobre “El origen de la Maratón: las primeras maratones olímpicas”.\nAl sortir la fira està tant plena que es junten les cues del dorsal i la bossa, un veritable caos.\nAnem a la Pasta Party que no està malament i que es fa molt a prop, al Fuerte del parc Isla Mágica que està tancat a l’hivern i que es com “La Cantina” de Port Aventura.\nPer la tarda relax i visita a La Macarena que tenim devant de l’hotel i poc a poc anem rebent a SegiFarré i Bea, la seva parella, després arriba Lefoxi la meva filla gran i tots plegats després de veure el partit del Barça sopem al mateix hotel i a dormir aviat.\nTots 3 sortim de l’hotel a les 8 i agafem un bus fins l’estadi olimpic on hi ja la sortida i arribada.\nLa temperatura ideal de 10 graus i ne més pujarà fins als 14 amb el cel nùvol.\nFotos de rigor, lavabo i ens embotim a la sortida que es penosa, qüasi 5.000 persones a una pista d’atletisme.\nSortint bastant endevant, es molt lenta i passem el primer\nkm a 6’30” i el segon a 5′ 30”, a partir d’aquí em retrovo amb Lefoxi anirem passant gent i més gent tots plegats i a un ritme cómode.\nEls primers 10 kms son dins l’illa de La Cartuja, a tierra de nadie, ja que està tot pelat, llavors atravessem el pont de La Barqueta i allí ens animen les nostres 3 noies i ens fan fotos, entrem ja a Sevilla, però amb la qÜantitat de llocs bonics que té la ciutat ens porten per avingudes radials amb rectes de 2 a 3 kms i passem la mitja a 1h 39′.\nPer Lefox(Isaías) no havía passat la mitja d’una marató a una marató tant ràpit, doncs a mí em passava el contrari, mai l’havía passat tant lenta, encara que ja m’anava be, donçs despres de passar uns díes al llit amb grip no estava al meu millor moment.\nA partir d’aquí toca patir i deixo marxar al meu company, van passant el kms per més i més llargs carrers sense apenes gent ni grups d’animació, tot es molt solitari.\nAl 32 creuem de nou el riu i entrem a Triana recorrent el lateral del Real de la Feria de Abril que ja començen a preparar, al 36 tornem a creuar el riu i de nou al 37, fent els darrers i eterns 5 kms dins de La Cartuja, arribant a l’estadi amb 3h 32′, content per haver acabat.\nBon servei de recuperació i una vegada ens retrovem tots, anem caminant fins l’hotel, devant de la falta d’autocars per tornar-nos al centre … lamentable.\nDutxa a l’hotel i despedida del gran iroman Lefoxque ha fet marca i anem a fer unes tapes amb SegiFarréque també ha esgarrapat uns segons a la seva marca personal,\nun altra crack que encara ha de despuntar.\nA la tarda plou a bots i barrals, menys mal que la cursa ha respectat el temps.\nA la nit para i encara podem anar a donar un tomb pel centre. Ens despedim de Sergi i Bea que es queden uns díes per terres andalusses i nosaltres agafem el vol a l’endemà.\nEn resum una marató molt plana, però gens atractiva en quant al recorregut, ja que no espereu trovar cap momument, doncs no es gens turistic (i mira que porten 27 anys). L’organització fatal a la fira i amb els bussos llençadera de l’arribada. Un 10 pels voluntaris que patint fred eren els únics que animaven.\nDe totes formes, per 20 Euros no pots demanar gaira més.\nSalut i milles des de Sevilla.\n20 de febrer de 2011 a les 8:22 #29811\nDesprès d’una setmana per terres andalusses , ja som a casa.Ha estat un plaer compartir aquesta marató , amb dos cracks com el lefox i el cargol.Coincideixo plenament amb les seves cròniques.Marató molt ràpida per al que vulgui correr , però una mica lletja en quan al recorregut.Sort que al quedar-nos uns dies més , hem pogut veure moltes coses boniques que tenen per allà baix!!!\nLefox , gràcies per les fotos i anims en els teus propers reptes.Un plaer coneixer-te.\nCargol , per a la Bea i jo , serà un plaer repetir a l’octubre.


Informació preinscripció Cicles formatius grau superior:\nPREINSCRIPCIÓ-CICLES-FORMATIUS-DE-GRAU-SUPERIORBaixa Més informacióBaixa ...\nAquesta setmana el Mercat de la Florida participa en la Setmana sense Fum. Dins la col·laboració establerta amb aquest mercat, l'alumnat de 1r d'ESO participa en el concurs de dibuix organitzat. Vàrem lliurar les propostes del nostre alumnat el passat divendres. També lliurarem la redacció en...\nSortida DAS Centre d’Atenció i Gestió de Trucades d’Urgència 112 Catalunya\nEl passat dimarts 21 de maig els alumnes de 2n de Documentació Sanitària van visitar les instal·lacions del centre d’emergències 112 de Reus. Des del Centre d’Atenció i Gestió de Trucades d'Urgència 112 Catalunya ofereixen un servei fonamental a la ciutadania que garanteix la seguretat de...\nTaller de robòtica adaptat als alumnes amb necessitats educatives especials\nEls alumnes de 1r d’ESO B que reben suport SIEI van gaudir els passats dies 14 i 21 de maig d’una activitat lúdica en petit grup en col·laboració amb el punt Òmnia de l’Esplai La Florida. Van poder aprendre com pensen les màquines (pensament computacional),...\nEl passat dissabte 25 de maig dos alumnes del CFGS d'Automoció varen desplaçar-se a Finlàndia per tal de portar a terme el seu crèdit de Formació en Centres de Treball allà. Varen gaudir d'un dia de descans a Hèlsinki i avui dilluns comencen la seva...\nL'alumnat de 4t d'ESO de l'Institut Pedraforca va participar en l'English Week el passat dimarts 21 de maig. Va acudir al Teatre Joventut per a participar en l'Acting Together. L'INS Pedraforca està orgullós de poder participar en aquesta iniciativa, que mostra la gran tasca portada a...\nFundació BCN FP visita Pedraforca\nEl divendres 24 de maig vàrem rebre la representació de la Fundació BCN FP, que conegué in situ el projecte "Pla d'actuació per un camp de refugiats", que estem duent a terme a l'INS Pedraforca. Varen assistir a l'engrescadora segona xerrada del Doctor Rafael Abós, sobre...\nA partir de les últimes notícies que han aparegut a la premsa sobre malalties de transmissió sexual, els alumnes del CFGM de farmàcia i parafarmàcia de 1er tarda se’ls va ocorre la idea de fer una xerrada als alumnes d’automoció i uns Tríptics ( en...\nSortida Saló de l’automòbil\nEl passat dijous dia 16 de maig l'alumnat del CFGM d'Electromecànica de vehicles (en horari de matí) i del CFGS d'Automoció (en horari de tarda) acudiren a visitar la Desena Edició de la Fira de l'Automòbil. Varen conèixer, de primera mà, els vehicles que construiran o...\nXerrada Refugiats al Saló d’Actes\nEl passat divendres dia 17 de maig, entre les 16.00 i les 17.00, per a l'alumnat de cicles formatius en horari de tarda, va tenir lloc la primera xerrada sobre els refugiats, que va oferir el Doctor Rafael Abós. La xerrada va aconseguir interessar les persones...


S’elabora amb la barreja d’una part de carn picada crua amb cansalada, galtes, freixures, caretes i daus de ronyó, de careta i de cansalada del coll, tot prèviament cuit a la caldera. Posteriorment, es salpebra i es barreja fins a obtenir una massa homogènia. S’emboteix en budell de regina i s’hi afegeix la llengua sencera. Tot seguit, es torna a la caldera per a ser bullit durant 2 hores i 45 minuts a una temperatura de 85ºC. Un cop cuit el producte, es col·loca en safates, es refreda i es conserva en la cambra frigorífica fins al moment de la seva expedició. Amb aquest procés, s’obté una consistència i textura singulars i gelatinoses que ens transporta als embotits casolans de tota la vida.


L’economia catalana referma el seu creixement i arriba al 4,1% el quart trimestre del 2015 – Guia de Roses\nHome CATALUNYA ECONOMÍA L’economia catalana referma el seu creixement i arriba al 4,1% el quart trimestre del 2015\nPrimera edició del sorteig de la Grossa de Sant Jordi\nLa mitjana dels quatre trimestres situa el creixement del PIB del 2015 en un 3,4%, el registre més alt dels darrers nou anys.\nLa variació intertrimestral augmenta un 0,9%.\nCatalunya creix per sobre de la mitjana d’Espanya (3,2%) i de la zona euro (1,6%).p0’4\nL’economia catalana tanca el quart trimestre del 2015 amb un creixement interanual del 4’1% i una taxa intertrimestral del 0,9%, gràcies al dinamisme de la demanda interna i als bons resultats obtinguts per les exportacions de béns i de serveis. La mitjana dels quatre trimestres de l’any situa el creixement del 2015 en un 3,4%, el registre més alt dels darrers nou anys. Aquestes dades corresponen a l’estimació d’avanç (des del vessant de l’oferta) que elaboren conjuntament l’Idescat i el Departament de la Vicepresidència i d’Economia i Hisenda.\nCatalunya creix per sobre d’Espanya (3,2%) i de la mitjana de la zona euro (1,6%). D’acord amb les previsions econòmiques d’hivern que ha fet públiques avui la Comissió Europea, països com Alemanya (1,7%), Itàlia (0,8%) o Finlàndia (0%), han registrat una evolució inferior que la de l’economia catalana. De fet, els únics països que creixen per sobre són Irlanda (6,9%), Malta (4,9%), Luxemburg (4,7%) i Eslovàquia (3,5%).\nEl creixement mitjà del sector industrial se situa en un 2,7%, és a dir, 1,2 punts percentuals més que el 2014, i suma tres anys de creixements positius. Durant el 2015, la producció industrial a Catalunya, que ha augmentat especialment en les branques de fabricació de productes de cautxú i plàstic, de química i de metal·lúrgia, ha registrat uns resultats més elevats que la mitjana de la zona euro.\nEl sector de la construcció recupera un creixement positiu del 3,5%, després de set anys d’un fort ajustament. La millora del subsector de l’habitatge és la que determina la nova trajectòria del sector. L’obra civil, en canvi, molt depenent de la dinàmica de la inversió pública, ha frenat la seva activitat pel comportament de la licitació de l’obra pública, que va augmentar el 2013 i el 2014 però que ha tornat a disminuir el 2015.\nEl sector de serveis és el que presenta el creixement més important, amb un 3,8%, i el que contribueix amb major mesura als resultats obtinguts pel conjunt de l’economia. La trajectòria dels serveis s’ha vist afavorida el 2015 per la força de la demanda interna i pel dinamisme del sector turístic en tots els seus vessants, tant l’internacional com l’interior i el de la resta de l’Estat.\ntags: Catalunya creixement Economía zona euro\nnext Rècord de participació de 101.000 congressistes en el Mobile World Congress


Quan costa la fira i què necessitem? Verkami Literal 2017 – LITERAL Barcelona\nQuan costa la fira i què necessitem? Verkami Literal 2017\nL’organització de la Fira també posa en marxa una campanya de micromecenatge a Verkami per fer possible la Fira Literal 2017.\nCultura i economia social són els elements que s’uneixen per tirar endavant la fira, Literal és un projecte professional que es gestiona amb un pressupost total al voltant de 35.000 € i que genera 2 llocs de feina dins la cooperativa CULTURA21.\nEls patrocinadors cooperatius.\nLa subvenció municipal de l’Ajuntament de Barcelona.\nAmb aquestes 4 vies de finançament ens assegurem la viabilitat de la fira i la implicació de totes les parts participants amb la fira, les editorials i llibreries, l’economia social i cooperativa, la institució i el públic.\nESCENARI CENTRAL Serà en aquest espai on també podrem gaudir d’una programació continuada de música i teatre, amb actuacions en directe durant tota la fira .\nENTREVISTES On hi haurà entrevistes, taules rodones i presentacions de llibres amb autores i autors de les editorials. Aquestes activitats estaran dinamitzades per 5 periodistes.\nCONFERÈNCIES Hi hauran 7 conferències destacades a càrrec dels autors més rellevants de la fira sobre els debats més candents i actuals a la nostra societat .\nTABERNA La Xarxa de Restauració i Cultura Cooperativa farà servei de cafeteria, cervesa artesana i menjar per a tot el públic i els participants a preus populars. Els productes que s’oferiran seran ecològics, de Km0 i cooperatius.


Processó Infantil de Lledó | Sequiol.es\nProcessó Infantil de Lledó\nA punt d’acabar el mes de maig i per segon any consecutiu, la Real Confraria de la Mare de Déu del Lledó organitzava una processó protagonitzada per la gent més menuda, que també volien estar a prop, molt a prop, de la Lledonera.\nA l’esplanada de la Basílica, centenars de xiquets van imitar als majors, amb un festeig que va comptar amb enramada, escolanets, imatge de la verge, pal•li, grup de danses…, i per descomptat amb la presència de la Reina Infantil de les Festes, Natalia Collazos, acompanyada per les Dames Infantils de la Ciutat, entre elles la nostra Nagore, i els representants infantils d’algunes Comissions de Sector. Entre ells, naturalment, els petits sequiolos Marc i Natalia, màxims representants dels xiquets de la Gaiata 15 en 2019.\nDesprés de l’Eucaristia, amb els nervis i inquietud emocionada dels més xicotets, la Reina i Senyora de la Plana, sortia triomfant de la basílica sota una pluja de pètals de roses llançades des de la casa prioral.\nSeguint un camí de fulles de taronger, com succeeix cada primer diumenge de Maig, la peanya amb la petita imatge de la Lledonera, era portada per emocionats i orgullosos xiquets.\nUn acte molt emotiu que es tancava amb el retorn a la Basílica de la Verge del Lledó mentre les veus de tots els presents, grans i petits, cantaven la Salve.


28 febrer 2020 Leave a Comment Written by Artur\nPubliquen el seu disc, ‘Nascuts per molestar’, i es preparen pel concert de presentació a Barcelona.\nLa nova formació musical catalana irromp al panorama i comença aquesta nova aventura després de rodar per tot el món amb el seu anterior projecte, ‘Daylight’. Avui 28 de Febrer publiquen el seu primer disc ‘Nascuts per molestar’ (LCM Records), un lema al que acompanyen 12 cançons que parlen de la recerca d’un món on ser més lliures i on seguir el ritme dels propis batecs. El seu single de debut, ‘Per un món’, es va presentar amb força fa setmanes, una cançó positiva, fresca i enèrgica que es converteix en un crit reivindicatiu dirigit a tota una generació de joves valents que lluiten cada dia contra una societat que els marca el camí a seguir. també van publicar un segon avançament, ‘Tornarem’, un tema que omple d’energia i positivisme, una proclama carpe-diem per superar la fugacitat dels moments més intensos.\nLa personalitat d’Arc de Triomf queda definida per una barreja molt variada d’influències, que, sense abandonar el posat rock del qual venien, han arriscat jugant amb grooves pop-ska on el mestissatge i el rock ballen i barallen tenint com a resultat final un so molt més actual. Presentaran el disc en directe a Barcelona en poques setmanes, el 18 de març, i després d’aquest primer concert a [La2] de la Sala Apolo, hi haurà moltes altres cites per sales i festivals del territori català.\nL’Ateneu Cooperatiu Terres de l’Ebre inicia nova etapa i incrementa la presència al territori.


Politica A Espanya\nPOLITICA A ESPANYA Cristian Muñoz Viol Eloi Villalta 3er ESO\nDefinicions:

Democràcia : és una forma de organització de grups de persones, la característica predominant és que la titularitat del poder resideix en la totalitat dels seus membres, fent que la presa de decisions respongui a la voluntat col·lectiva dels membres del grup.

\n

sufragi universal consisteix en el dret a voto a toda la població adulta de un Estat, independentment de su raça, sexe, creences o condició social. Habitualment s'entén de forma més concreta, en el sentit de més lligat a la extensió del voto a la població adulta femenina.

Divisió de poders es una ordenació i distribució de las funcions del Estat, en la cual la titularitat de cada una de elles es confiada a un òrgan o organisme públic distinto. Junt a la consagració constitucional dels Drets Fundamentals, es un dels principis que caracteritzen el Estat de Dret modern.

\nLeopoldo Calvo-Sotelo (UCD)\nJosé Maria Aznar (PP)\nJosé Luís Rodríguez Zapatero (PSOE)\nIDEOLOGIA DELS PARTITS POLITICS

PSOE: representar i defendre els interessos de la classe treballadora .

PP: defendre els empresaris i la unió d'Espanya.

CIU: liberal y centrista y Unió Democràtica de Catalunya , demócrata cristiana o socialcristiana .

ERC: independentista catalana , encara que originariament federalista , aposta por la independència de los territoris de llengua catalana, los Paísos Catalanes .


El propietari d'aquesta web és: Hotel del Prado, amb domicili a Carretera Llívia, 1, 17520 - Puigcerdà - Girona - España, amb CIF B17249491, telèfon 972 880400 i e-mail reserves@hoteldelprado.cat, inscrita al Registre Mercantil.\nPer a més formes de contacte accedeixi a la nostra pàgina de contacte principal. El codi font, els dissenys gràfics, la informació i continguts que apareixen en aquesta web estan protegits per drets de propietat intel·lectual i industrial pertanyents a l'propietari del web o, si escau, propietat de persones i entitats terceres, i no poden ser utilitzats sense autorització escrita de les entitats propietàries. qual L'usuari únicament i exclusivament pot utilitzar el material que aquí aparegui per al seu ús personal i privat, sempre que respecti tots els drets de propietat intel·lectual, propietat industrial i altres drets de propietat, quedant, per tant, terminantment prohibida la seva reproducció o qualsevol altre tipus d'utilització amb fins comercials o per a incórrer en activitats il·lícites; la seva distribució, difusió, així com la seva modificació, alteració, descompilació o emmagatzematge per a qualsevol finalitat.


Anna Malagrida al Museu d'Art Contemporani Gas Natural Fenosa (MAC) - Bonart\nbonart la corunya - 26/01/16\nEl Museu d'Art Contemporani Gas Natural Fenosa (MAC) presenta, de l'11 de febrer al 3 de juliol, l'exposició (In) Visibilitat, en la qual l'artista Anna Malagrida desenvolupa la seva visió personal a través de 60 obres que posen de manifest una dimensió introspectiva i poc explorada de la fotografia.\nLa mostra comptarà amb un conjunt de fotografies, videoinstal·lacions i retrats d'una intensa força poètica que travessen la seva trajectòria artística. El fil central que dóna continuïtat a tota la feina de l'Anna Malagrida és el punt de trobada entre els oposats: interiors i exteriors, foscor i llum, entorns urbans i agrestes. A cada obra ens convida a reflexionar sobre els límits de la visibilitat, del que hi ha darrere de cada espai i del que representa. A través de finestres i aparadors, ens permet intuir les sensacions i les històries que succeeixen més enllà de l'abast de la nostra vista.\nLes sèries que formen part d'aquesta exposició són Aparadors, Point de Vue, Interiors, Vistes vetllades, i La ville aveugle, així com el seu últim treball Els Murs van parlar. Les imatges d'aquesta última sèrie recullen inscripcions i grafits, a penes visibles, apareguts després dels moviments de protesta social esdevinguts entre 2011 i 2013. Es tracta, sens dubte, d'una mirada crítica cap a la política d'aquest moment.\nDes de 1998, Anna Malagrida (Barcelona, 1970) ha desenvolupat múltiples exposicions i ha rebut diferents premis i guardons, com l'atorgat pels Rencontres Internationales de la Photographie d'Arles el 2005. Els seus treballs estan presents en importants col·leccions particulars i públiques, com la del MUSAC de Lleó, el Fonds National d'Art Contemporain de París, ARTIUM, a Vitòria, i la Fundació La Caixa, entre d'altres. Recentment les seves obres han estat exposades al Grand Palais de París ia la Joburg Art Fair, de Johannesburg, Sud-àfrica.\nAnna Malagrida Museu d'Art Contemporani Gas Natural Fenosa (MAC)\nPRESENTACIÓ DEL CATÀLEG "DE VILÀ CLARA A VILÀ-CLARA, FAMÍLIA DE CERAMISTES" AL TERRACOTTA\nEXPOSICIÓ DE PUNTS DE LLIBRE D'ARTISTS GIRONINS A LA PARADA DE LA CARNISSERIA ALEMANY


Alternativa per Castellbisbal » Un Sant Jordi ple de vida\nUn any més, aquest just després de Setmana Santa, i a pocs dies d’unes eleccions, hem tornat als carrers per gaudir de la Diada de Sant Jordi.\nAlternativa ha tornat a posar la seva parada, per on han anat passant els diferents regidors, sempre a punt per parlar amb les veïnes i veïns i respondre als seus dubtes i precs.\nEnguany, i coincidint amb la Diada, l’Ajuntament ha editat el llibre “En els orígens del Castrum Benviure quem vocant Episcopale“, sobre la història del municipi durant l’antiguitat i l’edat mitjana. També un recull de contes escrits per l’alumnat de quart de primària de l’Escola Els Arenys, dins del projecte Lletra a lletra, fem municipi de la Diputació de Barcelona. El llibre titulat “Desfem l’encanteri” és un conte que recull poemes i textos, acompanyats d’il·lustracions, que han fet els nois i noies sobre la Festa Major i els seus personatges de la imatgeria popular.\nDurant tota la setmana es van fer diverses activitats que tenien com a principals protagonistes els llibres i el foment de la lectura. I el mateix 23 d’abril, hi va haver tallers infantils i per a adults, a més d’exhibicions i diverses propostes culturals, entre les quals va destacar l’espectacle d’humor literari Absenta que, es es va fer a les 21.00 hores a la Plaça del Joc. L’obra, a càrrec de la companyia Teatre Tot Terreny, és un homenatge als poetes i artistes del modernisme català que freqüentaven l’emblemàtic local Els Quatre Gats.\nPodeu veure més fots de Sant Jordi al compte d’Instagram d’Alternativa per Castellbisbal.


Espai Jove Casa Sagnier | Iniciació al còmic\nTaller. Per a joves de 12 a 17 anys\nVols plasmar les teves pròpies històries? Si t’agrada el manga, els superherois, la fantasia, el cartoon… i vols aprendre a fer còmic, aquest és el teu taller. Obtindràs la capacitat de crear i desenvolupar qualsevol història a través de l’art seqüencial.\nAmb l’ús de diferents tipus d’eines i tècniques, partirem des del guió, passant per la creació de personatges i entorns, fins arribar a la creació final de 2 pàgines del teu propi còmic en acabar el curs. No et perdis aquesta aventura!\nA càrrec d’Igor Sarralde.


L'ambó de Poblet: de gener 2008\nAl web d'una organització catòlica nascuda a Catalunya que té com a lema «viure el cristianisme sense complexos» hi trobem consignes com aquestes: «Escriu al Sr. Montilla demanant la dimissió del Secretari General d'Interior · Escriu al conseller Maragall protestant pel seu projecte de suprimir la classe de religió al Batxillerat · Davant la creació d'un "Consell de Gais, Lesbianes i Transsexuals", escriu al President Montilla queixant-te», etc.\n«Escolteu —diu Jesús al web de l'Evangeli—. El sembrador va sortir a sembrar…». Quina cosa tan senzilla… Déu com un sembrador que surt a sembrar… i és que totes les paràboles del Regne que va explicar Jesús ens apropen a la senzillesa, a la paciència i a la discreció de Déu, que sap prou bé que la sembra del Regne ha de seguir el seu procés. Com el pagès, que ja hi compta que una part de la llavor es malmetrà.\nDe la lectura atenta de la paràbola del sembrador crec que se'n pot deduir una manera de ser els cristians en el món, una manera de ser i de fer Església, una saviesa, en definitiva, que contrasta amb les consignes del web en qüestió, si més no amb l'estil i l'oportunitat de plantejar-les. La paràbola ens invita a apropar-nos al llenguatge, a l'estil de Jesús, al llenguatge, a l'estil, si se'm permet de dir-ho, de Déu mateix, que respecta els processos humans actuant sempre des del més profund de la realitat, discretament, i no des de la superfície, amb cops d'efecte cridaners.\nContrastem, doncs, amb la paràbola d'avui, el web del nostre propi cor, de la nostra intel·ligència i de la nostra sensibilitat. Com a cristians, laics, religioses, o monjos, sabem quin és el nostre lloc en el món, en l'Església, i com hi hem de ser? Fixem-nos en la llavor: cau a terra, resta amagada, mor… i finalment, quan l'espera del pagès arriba a terme, «dóna fruit, trenta, seixanta, cent». El pagès, després de sembrar, ha esperat, pacientment, discretament, amb la confiança que, al capdavall, la collita seria ben abundosa… «qui tingui orelles, que ho senti».\nDavid, que ja és rei de Judà, és reconegut avui també com a rei de les tribus del nord, com a rei d'Israel. Així, l'ungit del Senyor esdevé centre de comunió del seu poble. Aquesta és la seva missió com a representant de Déu: aplegar en la unitat el poble dispers per tal de preparar-lo a acollir el Regne que ve.\nEns podríem fixar, per confirmar-ho, en una altra figura messiànica importantíssima de la Bíblia: Josep, venut pels seus germans, esdevindrà possibilitat no tan sols de nova vida per al seu poble a Egipte, sinó sobretot lloc de trobament, principi de reconciliació per als germans dividits per l'enveja i la gelosia. Tant en el cas de David —ho acabem de llegir— com en el cas de Josep, el text sagrat ens en dóna la raó: «perquè el Senyor era amb ell». Perquè el Senyor és amb Josep, perquè el Senyor és amb David, David i Josep poden ser sagrament del Déu que salva i fer-lo present en la història del poble en camí.\nI això ens duu a Jesús. David, Josep… són figures de Jesús. Ens ajuden a comprendre Jesús com a Sagrament de Déu que significa i produeix la plenitud de la salvació. En Jesús, que ve a encadenar el guerrer valent —Satanàs— per tal de saquejar-li la casa, per tal de destruir les forces del mal que tenallen l'home, i ja no simbòlicament com en el cas de David conquerint per a Israel la Jerusalem dels jebuseus, en Jesús, la victòria contra l'Enemic, el Maligne, el qui impedeix precisament que puguem llegir en la nostra història les petjades de Déu, esdevé el signe eloqüent de la irrupció del Regne, el Regne que el salm 88 ja somniava: «El meu amor estarà amb ell fidelment, en el meu nom aixecarà el seu front: estendré fins al mar el seu poder, fins a les fonts dels rius el seu domini».\nEl llibre del Siràcida ens convida a fer l'elogi, d'entre els nostres avantpassats, dels homes de bé. Unes altres traduccions parlen d'homes il·lustres; l'hebreu els anomenarà homes piadosos. En definitiva, persones que van passar per aquest món deixant petjada. El llibre sagrat abans de fixar-se en allò que va ser més característic dels nostres Sants Pares Fundadors Robert, Alberic i Esteve, fa una referència als qui van deixar petjada en l'exercici del poder; als bons consellers, per la seva intel·ligència; als qui van ensenyar paraules de saviesa; als qui van compondre belles melodies, o van escriure bells poemes... Tots aquests van rebre honors en la seva vida, van ser la glòria del seu temps. No van passar en va per aquest món.\nD'altres, en canvi, no han deixat record, van passar com si no haguessin viscut... Ésser com si no haguessin estat... Passar sense deixar petjada. Tota una obra i una vida inútil.\nQuè ens diu la Paraula de Déu en aquesta solemnitat, i quina aplicació ha tingut en la vida i l'obra dels nostres Pares Fundadors? Què ens diu la Paraula de Déu dels nostres avantpassats Robert, Alberic i Esteve, i què podem i hem d'aplicar a la nostra vida, d'ells, com a iniciadors de la vida de Cister?\nLa Paraula de Déu fa d'ells també un elogi com a homes piadosos, o il·lustres, homes de bé. Són d'aquells que van passar i van deixar la petjada de la seva bondat. Són d'aquells, el record dels quals perdura perquè el bé que van fer persisteix en els descendents, perdura en la seva posteritat. Aquells que, gràcies a la seva obra, a la seva vida, han fet possible la fidelitat de molts altres descendents. I que ja no s'obliden, sinó que el seu record perdura i la seva saviesa es recorda i s'enalteix de generació en generació. Són d'aquells que, com a iniciadors de l'Orde i de la vida de Cister, van fer possible el despertar i la grandesa d'una Europa que avui torna a estar adormida.\nHomes de bé, passar fent el bé. És la saviesa, la caritat, que no s'oblida. Aquests són els camins que, després, al llarg dels segles, fins avui han transitat milers i milers de monjos, vivint el mateix carisma eclesial. Passar fent el bé! Potser no és això avui dia molt necessari en aquesta societat on hi ha tant de sofriment i tanta crispació?...\nÉs una obra inútil, l'obra i la vida de milers de monjos que han passat la seva vida, i la continuen passant, en els espais monàstics al llarg de tants segles?\nSí, per a molts és una obra inútil. Desgraciadament, fins i tot, de vegades per a homes d'Església és una obra inútil. Per a homes qualificats d'Església que desconeixent l'ensenyament del salmista, creuen que són ells els qui edifiquen la casa.\nA aquests caldria recordar-los l'equilibri de la vida de Crist que passa trenta anys en el silenci de Natzaret, i solament tres en una vida pública breu. Caldria recordar que en aquesta mateixa vida pública breu, aquest Crist té com a aliment la voluntat del Pare, que busca viure temps perllongats d'oració. Un Crist que viu sempre amb la saviesa i la llum de l'Esperit...\nAmb aquesta saviesa Crist va passar entre nosaltres, els homes, fent el bé, com ho van anunciar els seus deixebles després de la resurrecció, quan comencen a anunciar el seu evangeli, la seva bona notícia. I quina noticia pot ser millor sinó publicar aquest bé que Jesús va venir a realitzar en la nostra humanitat. Anunciar aquest bé i perllongar-lo seguint les petjades de Jesús, deixant-se portar pel seu esperit.\nSeguir realment el Salvador, escriu Climent d'Alexandria, és treballar per assolir la seva impecabilitat, la seva perfecció, adornar i dirigir la pròpia ànima i tenir en tot i per tot el seu mateix esperit (Climent d'Alexandria, Quin ric se salvarà? GCS, 17/2, 173).\nAquest ha estat sempre el camí del seguiment del Crist. Aquesta ha estat sempre la resposta de l'home a la crida divina: posar-se en camí, complint la voluntat de Déu que crida a la perfecció, a manifestar en la nostra vida la seva imatge. Quina imatge donem, quina imatge dono jo?\nEn la lectura de la carta als Hebreus se'ns recorden uns exemples molt eloqüents: Abraham. Aquest es posa en camí, fiant-se de Déu, però sense tenir clar com serà el camí. Va viure amb un caire provisional, tot esperant... I va morir sense posseir la promesa. No és gaire fàcil això. Sempre com a forasters i estrangers. I així també Isaac i Jacob...\nVa ser el mateix amb els nostres Pares Fundadors... En la inseguretat del camí. Ja que Cister no es va enlairar fins que arribà san Bernat. Robert ha de deixar la fundació. Alberic, que el succeirà, veurà arribar el final del seu camí sense tenir clar el futur, un futur incert que encara arriba a viure Esteve. No hagué de ser fàcil la seva vida.\nAvui també vivim temps d'incertesa. Poques coses es viuen amb seguretat. A tots els nivells. Nosaltres a nivell religiós ens lamentem de l'escassetat de vocacions, de les esglésies buides... Però què succeeix en la nostra societat? Una societat dita del benestar, pendent de moviments d'economia en la borsa d'on es fa dependre la seguretat d'aquest món, mentre milions de germans van enfonsant-se en la mort per no tenir ni tan sols una mínima bossa per al menjar del dia. I mentrestant, nosaltres preocupats dels números. Números de diners, números de persones, de vocacions, números, números...\nL'evangeli d'avui ens recorda que molts números poden ser perillosos. Que no és fàcil que un ric entri en el Regne dels cels. Més aviat, és impossible. Que cal tenir la capacitat de deixar allò de més estimat en aquest món per a fer una opció seriosa per Déu.\nI fer una opció seriosa per Déu és estar sempre en l'aventura del camí com Abraham... tenir cura d'assegurar la confiança en Déu, estar amatent, costi el que costi a complir la seva voluntat, passar com va passar el nostre Mestre, Jesús, fent el bé. A qui sigui, i com sigui. Fer el bé. Quin camí de bellesa! Quina font d'alegria interior!\nAquesta felicitació al fil de la solemnitat d'avui, i més en concret de les lectures de la Paraula de Déu em suggereixen diversos interrogants i sentiments...\nLa llum vermella de l'estrella és la mateixa llum vermella de la capa dels Mags. L'estrella va en sentit contrari als Mags, però inclinada i mirant els Mags. No serà que els homes anem buscant la llum en aquest món allí on no podem trobar-la? Potser, no serà que la mirada del nen està veient el que els homes cada vegada ens resulta més difícil de percebre: la contradicció en què ens movem a les nostres vides, en la vida d'aquesta societat confusa i contradictòria amb si mateixa, en els seus desitjos i en la recerca de sentit per a la seva existència?\nAlça't radiant, Jerusalem, que arriba la teva llum, i sobre teu clareja com l'alba la glòria del Senyor. Mentre les tenebres embolcallen la terra, i fosques nuvolades cobreixen les nacions, sobre teu clareja el Senyor i apareix la seva glòria...\nDéu clareja en la nostra terra; la llum t'embolcalla com un mantell diu el salmista (Sal 104,2). Ara, amb el misteri de l'Encarnació, és la nostra naturalesa la que embolcalla Déu. La naturalesa humana embolcalla i guarda la llum de Déu. Per tal que la nostra naturalesa sigui llum. Llum en el Senyor. El Senyor vol emergir des del fons del nostre ésser. Perquè tu, jo, nosaltres, tots els pobles, caminem sota la seva llum.\nAixeca els teus ulls, mira... Aquell que és al teu costat, Aquell que ve cap a tu, als que vénen des de lluny... Tot radiant i meravellat veuràs amb el cor eixamplat... La novetat desconcertant de la llum divina en el si de la humanitat només pot ser acollida en un cor de carn capaç de meravellar-se, i, sobretot, d'eixamplar-se. És també el que ens recorda la Regla: Avançant en la vida monàstica i en la fe s'eixampla el cor i es corre en la inefable dolçor de l'amor. El cor dels Mags, i abans el dels pastors, i el cor de tots els apassionats cercadors de la llum, és capaç d'exultar i eixamplar-se fins a albergar el misteri i ser testimoni de la llum.\nTu... ets mag, pastor, o cercador de llum? Et pots incorporar al seguici de qualsevol d'aquests.\nEls qui posseeixen el poder, o el saber, els qui tenen un cor àrid, mesquí, els qui no saben vibrar en clau d'humanitat..., són les tenebres que enfosqueixen la terra i els pobles.\nL'estrella apareix al principi, com un signe, i després no torna a aparèixer fins el final del trajecte. Entre el principi, amb l'aparició del signe, amb el llampec de llum de partida i el final del trajecte hi ha un llarg camí, un camí dur, esquitxat de dubtes, cansaments, pèrdues, desil·lusions, esperances. La part més gran del camí, els homes la realitzen, d'alguna manera, a les fosques. Han de buscar, preguntar, informar-se... La recerca no és una marxa triomfal. I no cal buscar manifestacions espectaculars de l'estrella. El que compta és la perseverança, la capacitat de no abandonar, de no donar lloc al desànim, de no desviar-se cap a refugis còmodes, ni sentir-se satisfets per conquestes provisionals. El que compta és l'obstinació per caminar quan tot sembla inútil, absurd o impossible.\nS'ha manifestat la bondat de Déu, el nostre salvador i el seu amor als homes (Tit 3,4). És una paraula de l'Escriptura que hem escoltat també, aquests dies, en la litúrgia de Nadal.\nI és curiós que aquesta manifestació suscita torbació, temor, preocupació en els qui tenen autoritat. La presència de Déu que es manifesta en la feblesa se sent com un perill, com una amenaça per a l'ordre constituït. Les jerarquies, de la classe que siguin se senten incomodes en les seves cadires. Sospiten que alguna cosa ha de canviar en profunditat en les relacions humanes. La manifestació, l'Epifania de Déu, és preocupació per al poder, o encobriment del Misteri, o adulteració, o persecució.\nEn una ocasió un bisbe africà, explicava un missioner, es feia unes fotos revestit de tots els "capisayos" de bisbe, preocupat que no faltés detall... Un missioner li comentava a un altre: els africans han entès, potser, el missatge de Jesucrist? I l'altre li va respondre: -I a Europa l'hem entès?\nEl poder i el saber manifesten sempre una inquietud profunda davant la manifestació d'un Déu que deixa el seu poder diví, i que manifesta les seves preferències pel més neci i feble d'aquest món. Però el poble senzill i la seva espontaneïtat natural sempre es mostra obert i acollidor davant el misteri d'un amor encarnat, fet servei generós.\nLa postura d'Herodes i dels seus savis necis, és l'advertiment que no es pot restar tranquil davant la manifestació divina. Que no es pot fingir, ni continuar com si no hagués passat res.\nEn la celebració d'aquest misteri de l'Epifania hi ha una Paraula que m'interpel·la amb força: El teu cor és capaç de meravellar-se i eixamplar-se?


Idiada és la principal empresa del Baix Penedès. | Applus Idiada\nMentre Junts o el PSC veuen factible la combinació dels dos projectes, des d'ERC aposten decididament per l'ampliació d'Idiada\nper Marc Guitart 11/08/2021 06:00h\nO Logis Penedès o Idiada 2. Aquesta és la dicotomia a la qual sembla encaminar-se de forma cada cop més evident el Baix Penedès. El projecte per desenvolupar un gran centre logístic entre l'Arboç, Banyeres del Penedès i Sant Jaume dels Domenys es va reactivar l'estiu del 2018, però la seva concreció segueix lluny.\nReactivació del projecte\nDes del Departament de Territori es va anunciar una primera fase que es faria en 40 de les 177 hectàrees previstes. Es tractava de desenvolupar un centre logístic i una terminal intermodal de mercaderies que estaria connectada al futur corredor mediterrani. El primer pas era actualitzar el Pla Director Urbanístic (PDU) que s'havia elaborat el 2012.\nL'anunci va reactivar la inherent polèmica que sempre ha anat lligada al projecte, amb una oposició clara de col·lectius com No Fem el CIM. Però al cap de pocs mesos un nou factor va alterar el tauler de joc: la possibilitat que Applus Idiada optés als terrenys per ampliar les seves instal·lacions.\nERC, a favor d'Idiada i en contra del Logis\nAmb els mesos, aquesta opció s'ha convertit en la preferida de partits com ERC o de l'alcalde de Banyeres, Amadeu Benach. Tot i que en el passat els republicans tenien una postura menys clara, actualment la seva aposta es decanta totalment pel projecte d'una «Idiada 2».\nUna postura que va quedar ben clara recentment, quan el nou delegat del Govern al Penedès, David Alquézar, d'ERC, va apostar sense embuts per l'Idiada 2. El delegat veu aquesta opció com la «més viable» i la que té un «respecte mediambiental i equilibri» més gran. A més, destaca que podria ser beneficiària dels fons Next Generation per desenvolupar el vehicle autònom.\nPart de la població s'oposa al projecte del Logis Penedès. | BP Diari\nJunts i PSC aposten per encabir els dos projectes\nPocs dies després, el 28 de juliol, es va celebrar al Parlament una comissió de Territori on es va aprovar una moció per tirar endavant el PDU del Logis. PSC, Junts, Cs i Vox van votar a favor, mentre ERC, En Comú Podem i la CUP s'hi van oposar. La divisió total en el sí del Govern va quedar de nou ben palesa.\nAixí, mentre Jordi Terrades (PSC) i Joan Canyadell (Junts) apostaven per encabir els dos projectes, Ferran Estruch (ERC) mostrava el refús absolut a l'activitat logística. «Idiada 2 és més respectuós pel medi ambient i té més valor pel territori», remarcava el diputat d'ERC.\nI el cert és que la possibilitat de combinar les dues activitats presenta molts dubtes. Fonts coneixedores del projecte d'ampliació d'Idiada apunten a aquest diari que no hi ha espai per desenvolupar els dos projectes. «Caldria apostar per Idiada, perquè, si no, marxarà», afegeixen les mateixes fonts, que creuen que el Govern podria concentrar l'activitat logística al polígon de Sant Marçal.\nTambé des del Consell Comarcal del Baix Penedès són menys taxatius actualment a l'hora d'apostar pel Logis. «El que interessa és que es desenvolupi alguna cosa, qualsevol desenvolupament industrial serà benvingut», ha declarat el president del Consell, Joan Sans, a TarragonaDigital. Amb tot, Sans recorda que el departament de Territori «sempre ens ha expressat la importància de la part logística quan hem parlat del tema».\nI cal no oblidar que un sector de la població segueix mostrant-se contrària al desenvolupament d'una activitat industrial, i aposten per projectes més amables amb l'entorn. És el cas de la proposta per impulsar un parc agrari que va presentar a principis del 2019 la plataforma No Fem el CIM.\nL'oposició de Calafell acusa l'alcalde d'aplicar-los una «llei mordassa»\nLa Bisbal del Penedès «resisteix» i ja té a punt la Festa Major d'aquest 2021\nVegueria del Penedès Joan Sans L'Arboç Sant Jaume dels Domenys Banyeres del Penedès empreses tecnologia Logis Penedès


Yangon – Carlesm's\nivermectina reduz carga viral buy ivergot ivermectina bifarma ivexterm para piojos precio del securo ivermectina how much injectable ivermectin to give a dog ivermectin pill for rosacea can humans take ivermectin paste\nCarles Mateu 1 setembre 2007 0\nAvui hem voltat per Yangon, la Rangoon britanica. Hem estat tot el mati a la Shwedagon Paya, una pagoda impressionant, de 100 metres d’alt, coberta completament d’or i amb remats amb milers, literalment, de diamants. Nomes hem tingut un problema, ha estat plovent moltissim tot el mati, cosa que, evidentment impedeix per fotos, a mes de tenir que estar 3 hores passejant per la pagoda (descoberta) descalcos i amb el terra inundat! Tot aixo ha tingut el resultat evident: patinades i mes patinades (de fet jo, carlesm, m’he fotut una nata de campionat!).\nA la tarda hem anat a un mercat que hi ha per aqui, pero res de res, aqui no val la pena comprar res. La veritat es que fent el viatge comencant per Bangkok i acabant aqui no comprarem massa 🙂\nPrevious Post: Spread Firefox.\nNext Post: Yangon i cap a casa


PLACES LIMITADES: Campus Tecnificació Terrassa FC per 50€ la setmana! - Web oficial Terrassa FC\nDel 25 de juny al 26 de juliol el Terrassa FC també organitzarà a l’Estadi Olímpic de Terrassa una edició de tecnificació del seu campus dirigit a nois i noies de més 13 anys. Les inscripcions estan totalment obertes a les oficines del club. Les places són molt limitades.\nFutbol base Dimarts, 21 Mai 2019\nEl Terrassa FC organitza una edició especial de tecnificació en horari de tarda del seu campus. Del 25 de juny al 26 de juliol celebrarem el Campus Tecnificació Terrassa FC dirigit a nois i noies de més de 13 anys que vulguin millorar individualment aspectes tècnics i tàctics i capacitats coordinatives i físiques amb sessions específiques, entrenaments tècnics i grups d'entrenament reduïts.\nAquesta edició, que se celebrarà de dilluns a divendres, de 17h a 19h, a l’Estadi Olímpic de Terrassa i sota la direcció de Pol López, té un preu de només 50€ la setmana i inclou la samarreta del campus.


Informació 1a etapa GR-151 – Centre Excursionista Ripollet\nInformació 1a etapa GR-151\nBy Raúl 25 setembre, 2018 Senders No Comments\nIniciem un nou GR, en aquest cas el GR-151 Camins del bisbe i abat Oliva, que ens portarà des de Montserrat fins a Molló (França), lloc on ja vam estar amb el GR-83.\nAquest GR passa per algunes de les ciutats i pobles amb més història de la Catalunya Vella, com Manresa, Vic, Ripoll i Sant Joan de les Abadesses. Creua el paisatge d’interior i de mitja muntanya de les comarques del Bages, Osona i el Ripollès.\nÉs un recorregut pels orígens de Catalunya, quan personatges com el bisbe i abat Oliva van decidir repoblar i cristianitzar aquestes terres sembrant-les d’esglésies i monestirs.\nUs envio les dades de la 1a etapa.\nDissabte, 6 de novembre a les 7:30 del matí al carrer del riu Ripoll cantonada amb el carrer del Molí d’en Ginestar (a la banda del riu del polígon).\nRecorregut: Monestir de Montserrat-Castellgali\nPujada: 350 metres\nLa Calzina: km 6\nSant Jaume de Castellbell: km 12\nCastellgali (final): km 18\nSortirem a les 7:30 del matí, perquè la caminada és curta i estem aprop.\nEn principi dinarem en acabar. El temps i la marxa de la sortida ho acabarà de decidir.\nAquí teniu, en un arxiu adjunt, el mapa, el full de ruta, l’informe IBP de dificultat de la sortida i un escrit que van elaborar els nostres amics del Club Muntanyenc Mollet.\nDownload “Informació 1a etapa GR-151 (Mapa)”\tGR151-01-Montserrat-Castellgalí-ruta-i-mapa.pdf – Downloaded 213 times – 1 MB\nDownload “Informació 1a etapa GR-151 (IBP)”\tIBP-Montserrat-Castellgalí.pdf – Downloaded 194 times – 460 KiB\nDownload “Informació 1a etapa GR-151 (Historia)”\tGR151-Etapa-1-Oliba.pdf – Downloaded 198 times – 565 KiB\n← Finalització de les obres de remodelació del rocòdrom municipal\nXII Caminada Ripollet-Tibidabo →


Els Mossos denuncien al conductor del tractor on va morir un nen de 5 anys, per un presumpte delicte d'homicidi imprudent – Actualitat Penal\n11 de Setembre de 2018 Redacció\nEls Mossos d’Esquadra consideren que l’home que conduïa un tractor on va morir el seu nebot de 5 anys en caure del vehicle, va cometre un delicte d’homicidi imprudent. El fet va passar al poble d’Albesa quan el nen va caure del vehicle quan circulava per un camí de nit. A més, l’imputa policialment un delicte contra la seguretat del trànsit, ja que no disposava del permís necessari per conduir un tractor. El succés es va registrar minuts abans de les onze de la nit del passat 3 d’agost.\n23 de Setembre de 2018 Redacció


El Bera Bera supera el KH-7 a base de transicions ràpides ~ Esport del VO\nEl Bera Bera supera el KH-7 a base de transicions ràpides\n17:21 EsportdelVO BM Granollers , CRÒNIQUES , DHF , Handbol , Robert Cuesta Cap comentari\nLes pèrdues de pilota penalitzen excessivament el bon partit de les de Robert Cuesta\nEl KH-7 BM Granollers va perdre a la pista del Super Amara Bera Bera per 31 a 19 en un resultat que es podria considerar enganyós vist el joc de l'equip que entrena Robert Cuesta. Les granollerines van defensar bé en les accions d'atac posicional de les basques i va moure la pilota amb criteri en atac, però les pèrdues de pilota van permetre al Bera Bera explotar una de les seves armes preferides com és el contraatac.\nL'encert de Leyre Aramendía i Alba Menéndez van permetre al Bera Bera manar al marcador des del primer minut –parcial de 3-0 d'entrada– mentre les granollerines intentaven eixugar el desavantatge a partir dels gols de Fanny Monrós des de la llarga distància o amb la combinació amb Kaba Gassama al pivot. A partir del 4-3 el Bera Bera va dominar sempre el marcador amb marges superiors als dos gols, estirant de nou l'escletxa als últims minuts abans del descans, just després d'un temps mort demanat per la seva entrenadora, Montse Puche –de l'11-9 es va passar al 15-10.\nLa granollerina Carmen Prelchi lluita una pilota amb la jugadora del Bera Bera Judith Sans en una acció de la segona part (Fotografia: JUAN ANTONIO GARAIKOETXEA / SUPER AMARA BERA BERA)\nEn tornar dels vestidors el KH-7 va fer els pitjors minuts de tot el matx; no va ser capaç de marcar fins passat el minut 8 i els gols de Menéndez i Aramendía portaven a un parcial de 5-0 (18-10) –parcial de 6-0 sumat a l'últim gol local de la primera meitat–. Al minut 12 de la segona meitat Cuesta ja havia gastat els seus dos temps morts però l'avantatge local ja era insalvable (22-12). Les aturades d'Andrea de la Torre primer, i de Nicole Morales després, no van ser suficients per aturar un equip que continuava fent mal en les transicions ràpides pel mal replegament defensiu de les de Cuesta. Tres gols seguits de Kaba Gassama van permetre al KH-7 baixar per sota dels 10 gols de desavantatge però després Sílvia Lladró –que va jugar els últims minuts– va mantenir l'encert a la porteria que havia tingut Merche Castellanos durant tot el partit, aspecte clau per explicar els escassos 19 gols del KH-7.\nPublicat el 6 de novembre de 2017 a l'edició en paper del periòdic EL 9 NOU (Edició Vallès Oriental)\nEl Bera Bera supera el KH-7 a base de transicions ...\nEl Granollers suma la seva tercera victòria\nEl Recanvis Gaudí Mollet no té pietat del cuer\nEmpat sense gols d’un Cardedeu que suma la tercera...


Tracta sexual i prostitució: CIBA\nTracta sexual i prostitució\nUE i món\nImpacte de la pandèmia en les dones\nViolència de gènere i COVID19\nMilers de dones i nenes són víctimes de tràfic amb fins d'explotació sexual al voltant del món. La seva quantificació no és una tasca fàcil, ja que a l'ésser un negoci il·legal no hi ha fonts oficials i la major part dels casos no són detectats ni denunciats. Podríem dir que ens trobem davant d'un iceberg, el mesurament de el qual suposa sempre un desafiament perquè gran part de la conducta roman en l'ombra.\nAixí doncs, totes les dades d'aquest observatori representen la quantitat de casos reportats de tracta a tot el món i recollits per les institucions públiques o associacions sense ànim de lucre. Tot i això, hem de tenir present que la magnitud real d'el problema segueix sent desconeguda.\nLa nostra proposta d'anàlisi comença a nivell global i es focalitza després en la situació a Europa, a Espanya i, finalment, a Catalunya. Un cop coneguda la situació de les víctimes, es pot consultar quina és la resposta a nivell institucional, tant les iniciatives preses des de la política pública com dades policials i judicials d'Espanya i Europa\nLLICÈNCIES I ÚS DE LES DADES\nL'observatori neix amb caràcter obert i tractarà que tot el contingut elaborat per l'observatori sigui el més obert possible i idealment Creative Commons 4.0 atribució però depenent de les fonts d'origen ens podem veure forçats a restringir alguns usos (com l'ús comercial) quan les fonts no ho permetin.


Espai: Cap de Casa de la Vall\t| Ciutat: Andorra la Vella, Andorra\nVisita guiada inclosa en el preu de l'entrada a la Casa de la Vall i nova seu del Consell General .\nLa Casa de la Vall, construïda el 1580 va funcionar com a casa pairal i torre de defensa de la família Busquets. Posteriorment també va funcionar com a seu del Consell General (Parlament). Durant la visita també veurem la nova seu del Consell.\n12/08 · Refugi del Niu de l'Àliga (Alp-Urús-Bagà) · 19.00h\nCap de Casa de la Vall


"Dignitat, llibertat i justícia": l'actualitat en 8 tuits\nEl Dia dels Drets Humans i la polèmica sobre la via eslovena acaparen el debat a la xarxa\n2 min. Barcelona 10/12/2018 17:21\n651x366 Eleanor Roosevelt amb la Declaració dels Drets Humans / The National Archives Eleanor Roosevelt amb la Declaració dels Drets Humans / The National Archives\n1. Jordi Armadans, director de Fundació per la Pau\nNo és el millor moment per celebrar el reconeixement als Drets Humans perquè, arreu, són vulnerats.\nPerò, precisament, és el millor moment per reivindicar-los.\n70 anys després, la DUDH continua sent una bona guia de mínims en clau de dignitat, llibertat i justícia\n— Jordi Armadans i Gil (@Jordi_Armadans) 10 de desembre de 2018\n2. Nora Miralles, periodista i investigadora\nFalsament universals, patriarcals, individualistes i centrats en la defensa de la propietat privada, però en els temps que corren, una de les poques barreres de contenció a la deshumanització i la barbàrie. Posem-los en valor i aturem el seu desballestament #HumanRightsDay #DUDH\n— NoraMMC (@NoraMMC) 10 de desembre de 2018\n3. Joan Queralt, jurista i publicista\nLa via catalana cap una fita com la independència no pot ser altra que la via del diàleg.\nExcloure la violència no fa més feble, sinó més fort: demostra determinació insubornable. Trigarà, potser, més, però arribarà amb plena solidesa.\nLes dreceres duen als penya-segats.\n— Joan Queralt (@JoanQueralt) 10 de desembre de 2018\n4. Mariona Isern, periodista, escriptora i 'social media'\nL’amic Roger Torrent oblida que per fer la via escocesa, hi ha d’haver algú a l’altre banda que vulgui negociar.\n— Mariona Isern (@marionaisern) 10 de desembre de 2018\n5. Marta, tuitaire\nNi eslovena ni escocesa, catalana\n— Marta 💛 (@socmarta) 10 de desembre de 2018\n6. Àlex Sastre, candidat del PDECat a Granollers\nNo es donen les condicions per la via eslovena perquè nosaltres no som Eslovènia, ni per la via escocesa perquè ells no són Anglaterra, ni per la via catalana perquè ara mateix no tenim relat estratègic.\n— Àlex Sastre 🎗 (@alexsastre83) 10 de desembre de 2018\n7. Gerardo Pisarello, primer tinent d’alcalde de Barcelona\nSi de debò es vol un 80% a favor d’un referèndum, el que cal és insistir en vies pacífiques i fermes que s’han mostrat efectives, com a Escòcia o Quebec.\nSeguir jugant amb temeritat al “com pitjor, millor” només reforçarà el bloc reaccionari i ens farà més febles, aquí i al món.\n— Gerardo Pisarello (@G_Pisarello) 10 de desembre de 2018\n8. Dolors Sabater, exalcaldessa de Badalona\nQue la vicepresidenta del gobierno @PSOE @carmencalvo_ s'escandalitzi per accions de protesta al carrer i no s'escandalitzi ni respongui per les accions irregulars del Tribunal Constitucional que vulneren drets i motiven la #VagaDeFam #PresosPolítics és un lamentable indicador\n— Dolors Sabater Puig (@mariadolorsa) 10 de desembre de 2018\nSánchez prendrà mesures després de les accions dels CDR i posa l'accent en la "inhibició" dels Mossos\nEl Govern no farà canvis als Mossos i aposta per aïllar els violents\nEl PP demana el 155 després de l'actuació dels CDR als peatges i convida Torra a exiliar-se


Política de cookies | Salesians Terrassa\nEn el cas de les cookies de Google Analytics, aquesta empresa emmagatzema les cookies en servidors ubicats als Estats Units i es compromet a no compartir-la amb tercers, excepte en els casos en què sigui necessari per al funcionament del sistema o quan la llei obligui a aquest efecte. Segons Google no guarda la seva adreça IP. Google Inc. és una companyia adherida a l’Acord de Port Segur que garanteix que totes les dades transferides seran tractades amb un nivell de protecció d’acord amb la normativa europea. Podeu consultar informació detallada referent a això en aquest enllaç. Si desitja informació sobre l’ús que Google dóna a les cookies li adjuntem aquest altre enllaç.\nTraducció de Salesians Terrassa.


L’Arnau salvat i el Cid salvador representen dos mites radicalment oposats\nDon Giovanni segons Maragall per gaudir-lo al Liceu\nKasper Holten i el mestre Josep Pons dirigeixen un Don Giovanni “high-tech” al Liceu, amb Carlos Álvarez com a Don Giovanni i Carmela Remigio com a Donna Anna.\nLa fulla que resta, entossudida, tenaç, a la branca, ¿què ens vol dir? Són uns ulls que plouen, com els anys que plouen, i ploren, aquí, per tots els morts.\nJoan Maragall per a veu i piano\nL'Ateneu Barcelonès acull el 4rt Cicle de música catalana Joan Manén. El primer concert, dedicat a Joan Maragall, ha estat una mostra d’un dels objectius de l’Associació Joan Manén: difondre el patrimoni musical català, tant entre el públic com entre els intèrprets.\nVíctor Obiols apadrinarà La Festa de l’Ametller Florit\nEl segon diumenge de febrer se celebra La Festa de l'Ametller Florit, que homenatja el poeta Joan Maragall. . El cementiri de Sant Gervasi acollirà -com cada any- una lectura de poemes de l'autor aquest el dia 8 de febrer a les 12 del migdia.\nEl goig de Gaziel. La remuntada\nMaragall i Gaziel eren dos entusiastes, amb els contrapesos de dolor corresponents – ciclotímia, si voleu -, però entusiastes prou intel·ligents\n90 festes de l’Ametller\nLa tomba dels Maragall és acollidora. Ja sé que això que acabo d’escriure pot semblar un acudit més propi del gènere d’humor negre que d’una crònica pretesament seriosa sobre una trobada poètica.\nLa Festa de l’Ametller Florit\nSi un escriptor gosés albirar el futur de la seva obra, segurament voldria un acte com aquest, espontani, lliure i entusiasta.\nEl passat u de desembre el cicle ‘Un dia amb…’ va permetre a un grup reduït de persones conversar llargament amb el poeta Enric Casasses. L’Arts Santa Mònica va ser l’escenari per compartir espai i diàleg amb el ritme, la fúria i els missatges amb veu propera i enjogassada del poeta.


Tast Premis Vinari 2022 | E.V.\nHa arribat un dels moments més emocionants, o com a mínim, un dels primers decisius dels Premis Vinari de vins catalans. Aquest dilluns 30 de maig és el primer dia en què vins i jurat s’enfronten. Comença la primera de les quatre jornades de tast durant les quals es tastaran a cegues totes les referències que enguany competeixen a concurs; l’amfitriona, un any més, l’Escola d’Enoturisme de Catalunya amb seu a Vilafranca del Penedès.\nSeguiran noves jornades de tast aquest dimecres, dijous i divendres 1, 2 i 3 de juny, durant les quals s’hi incorporen algunes novetats importants. D’entrada, s’ha duplicat el nombre de jornades de tast per tal que cada vi el pugui tastar un major nombre de persones; en aquest sentit, s’han organitzat trobades els matins i les tardes. Això també ha permès que per primer cop en la història del concurs s’hagi superat el centenar de persones que formaran part del jurat avaluador.\nEls tastadors tasten completament a cegues tots els vins que es presenten al concurs | E.V.\nCent professionals que venen amb perfils diferents i alhora complementaris. Gràcies al suport de l’Associació Catalana de Sommeliers i de l’Associació Catalana d’Enòlegs, hem pogut incorporar diversos associats i membres de totes dues entitats; i a ells, s’hi sumen periodistes especialitzats i també professionals del món de la botiga, comercialització i distribució.\nUna altra de les novetats importants del concurs està en què s’ha convidat a aficionats i persones a qui agrada el vi, però que no tenen cap formació ni titulació en aquest sentit, perquè puguin viure l’experiència de fer de “jurat per un dia“. Compartiran fitxa de tast amb els professionals, i podran tastar i avaluar com la resta de panell, malgrat les seves puntuacions no seran computades al total.\nEls vins que obtinguin les majors puntuacions en aquesta primera fase passaran a la final. Enguany, de fet, hi haurà dues finals: la primera, on s’avaluaran de nou les categories de vins joves (blanc, negre, rosat, escumós rosat i escumós jove), que es farà el 13 de juny a la tarda; i, la segona, al setembre on es tastaran de nou aquelles referències finalistes de la resta de categories (més llargues criances, guardes, dolços…).\nA l’estiu se sabran quins són els millors vins de les categories joves, per gaudir-los durant els mesos de calor, coincidint doncs amb el seu moment òptim de consum; i el 7 d’octubre, com ja és tradicional, hi haurà la gala de lliurament dels 10ens Premis Vinari dels vins catalans.


cegesqui: Cap de setmana al Valle de Tena, 11 i 12/05/2019\nGarmo Negro 3.051m, Espelunciecha 2.399m i Arroyetas 2.556m\nUn bon racó per descobrir i deixar-se perdre pels molts itineraris possibles malgrat que queda lluny. Recomanable l’accés per l’estació tancada de Formigal que porta a itineraris amb bones orientacions per foquejar a aquestes alçades de temporada.\nDissabte 11 de Maig: Garmo Negro 3051m #8cims\n+/- 1450m (550m de porteig i 900m d’esquí), 10.8km, F, S3\nAllò dels amics i els amics dels meus amics ... fa que ens reunim 7 esquiadors per passar un molt bon cap de setmana d’esquí de muntanya.\nEl destí venia ja decidit de dies i ara es tracta de trobar els millors itineraris per l’època.\nQuan arribem a la zona es respira mooolta primavera i veiem la neu escassa i a cotes altes, però no defallim sabem que, amb més o menys porteig, hi ha opcions.\nDissabte ens encarem de cap al Garmo Negro. Recorregunt habitual: sortida de Baños de Panticosa per travessar un bosquet que en porta a la Mallata Baixa. Allà encara hi ha poc rastre de neu i alguns dels companys opten per anar cap a la zona de Fenias que la neu es veu bastant a prop.\nLa resta girem a la dreta (nord) per ascendir pel sender en direcció a la Mallata Alta 2200m. És a partir d’aquí que podem calçar esquís. En el primer tram la neu està envellida i remullada per les pluges de la darrera setmana però passats uns metres, en direcció al ramal esquerra, les condicions milloren considerablement.\nPugem el barranc d’Argualas i tracem una llarga diagonal per entrar al circ del Garmo Negro-Algas-Argualas. D’allà continuem per ascendir a la cubeta prèvia al coll, al que no cal acabar d’arribar per agafar la pala sud que porta al cim.\nEn l’ascensió la pala estava molt gelada i posem ganivetes per ascendir al cim amb esquís als peus.\nUn cop d’alt, l’ambient és agradable (no venta gens) i ens hi estem una estona, la justa per trobar una primera baixada excel·lent i li segueixen unes quantes més també de molt bon fer. En els darrers metres la neu ja esta molt pesada i transformada.\nUn bon itinerari en que els metres de porteig queden compensats per l’abundant neu que hi ha en alçada.\nItinerari: Banys de Panticosa 1.636m, Mallata baixa 1.960m, Mallata alta 2200m (calcem esquís), barranc d’Argualas, cubeta prèvia al coll 2.850m, pala sud fins al cim 3.051.\nCondicions: Neu a partir de cotes altes 2200-2250m però en alçada és abundant. En el primer tram la neu estava envellida i remullada per les pluges de la darrera setmana però més amunt (aprox. 2.500m) neu gelada que transforma a primavera en avançar el dia i queda “al punt”. A quotes altes hi havia un bon gruix de neu recent.\nDiumenge 12 de Maig: Circular per la zona de Formigal – Portalet amb ascensió a l’Espelunciecha 2.399m i Arroyetas 2.556m\n+/- 1150m, 13km, F, S2-S3, 2 canvis de pells\nEl despertador sona a les sis i pico del matí. S'ha d'aprofitar les hores que no farà el sol fort, atès que la previsió d'avui és de molt bon temps: sol, sol i una mica de vent. A proposta de Mikel, bon coneixedor de la zona ens planteja fer la volta l'Anayet. Acceptem.\nA les vuit del matí ja ens trobem al pàrking del Portalet de l'estació de Formigal (1750m), el pàrking de l'Anayet el tanquen fora de temporada d’esquí alpí. A l'arribar al pàrking un vent fort i fred ens saluda (poc vent??). Ens trobem davant el telecadires que duu el mateix nom que nostre primer objectiu: Espelunciecha, cim de 2.399m. Així d'entrada pocs cotxes, però avui no estarem sols a la muntanya.\nEl porteig avui es curt, molt curt: un quart d'hora i ja ens calcem esquís. Deixem el telecadira a la nostra dreta i resseguim les pistes, tot observant alguna que una altra marmota.\nA cota 2000m, abandonem les pistes en direcció sud-oest. A aquestes alçades ja està clar que no estarem sols, diversos grups d'esquiadors segueixen el nostre mateix recorregut. Anem guanyant alçada fins a situar-nos a cota 2200m. Allí ens trobarem amb el camí que fa la retrac que porta a esquiadors fora pistes i amb un gran mirador: a la dreta el Peygeret i el Midi d'Ossau al fons, imponent. I a la nostra esquerra el pic de l'Anayet i el Vertice amb la seva terra marronossa, roja.\nTambé observem que no hi ha prou neu per poder fer la volta al Anayet amb esquís... si la podríem fer a peu, però no era l'objectiu del dia. Així que canvi de plans. Per ara anem a buscar el Espelunciecha, seguint la pista de la retrac direcció sud. Ens trobem amb dues opcions de pujada: una canal llarga i estreta a la dreta i una pala ampla. Totes dues amb les traces ben marcades. Els més agosarats del nostre grup opten per la canal de la dreta. La resta, ens dediquem a la pala. Les traces, trencades per esquiadors o per purgues i la neu dura, fan que hi hagi alguns punts on s'ha d'anar amb compte.\nA les 10:30 ja som al cim del Espelunciecha.\nDes d'allí, decidim el proper objectiu: l'Anayet no sembla viable per tant optem per un cim clàssic de la zona, el pico Arroyetas (2556m). La meteo sembla que es va complint: poc vent i molt de sol. Del cim, anem a buscar la seva pala sud per fer un ràpid descens, tendència a la dreta cap a Llanos de l'Anayet.\nTornem a calçar esquís per fer els 350 metres de desnivell que ens separen del pico Arroyetas. Accedim amb esquís al collado de Arroyetas(2440m) però per la seva cara sud, ja no hi ha neu, així que l'accés al cim el fem a peu. Des del cim, arrecerats del vent, podem observar al sud la vall de Izas i el seu característic "campanar", la Pala de Ip i Escarra, entre d'altres. Bon lloc per dinar.\nJa només ens queda tornar al cotxe. Tornem al coll (12:30h), calcem esquís, i baixem fins a Llanos de l'Anayet amb una neu dura. Deixant l'Espelunciecha a la nostra esquerra, aquí la neu ja és cremeta, busquem uns tubs que ens portaran fins a cota 2000m. Baixada molt disfrutona. Allí, prop de La Glera de l'Anayet, farem l’últim canvi de pells del dia per anar a buscar el coll de l'Espelunciecha (2200m).\nDes de allí, anem a buscar les pistes que es troben a l'oest, passant, una altra vegada, per davant de la cara nord de l'Espelunciecha on uns quants esquiadors gaudeixen de la baixada.\nA les 14h ja som al cotxe, havent gaudit d'un bon recorregut d’esquí de muntanya per una zona no gaire coneguda, almenys per mi. Zona amb moltes possibilitats per practicar aquests esport, el Valle del Tena, ni que sigui per la propera temporada.\nHem estat Alex M, Roger G, Mikel, Alvaro, Marta B, Eli C i Nuria P.\nText: Eli i Núria\nFotos: Roger, Mikel i Núria\nEtiquetes: #8cims, PIRINEUS, TENA\nUn més a la saca ;-)) i nomès t'en falta un.\nGràcies per la proposta de fer el Garmo, bon cim i bon cap de setmana de descoberta de noves zones per la propera temporada.\n14 de maig 2019, 11:16:00\nMolt bon capde!!! Cert, Núria, només te'n falta un!!! Felicitats a tots!\n20 de maig 2019, 19:45:00


El Marroc continua venent productes sahrauís de manera il·legal - SaharaDempeus\n14/09/2019 IU. Els eurodiputats d’Unides Podem Sira Rego i Manu Pineda han denunciat davant la Comissió Europea que el Marroc continua incomplint les sentències del Tribunal de Justícia de la Unió Europea (TJUE) en estar introduint en el mercat comunitari productes provinents del Sàhara Occidental.\nEn una pregunta escrita, es fan ressò de les denúncies de la Coordinadora d’Organitzacions d’Agricultors i Ramaders (COAG), que a la fi de la setmana passada assenyalaven en un comunicat com el regne del Marroc està reforçant el seu sistema logístic per a augmentar aquest tipus d’exportacions agrícoles fraudulentes i saltar-se així la sentència del TJUE, que va establir que en cap concepte es podria incloure a l’acord comercial entre Brussel·les i Rabat els territoris del Sàhara Occidental.\nRego i Pineda expliquen com la multinacional francesa de transport marítim CMA ha posat en marxa una nova ruta comercial que connectarà el port de Dajla, al Sàhara Occidental ocupat, amb el port espanyol d’Algesires, fent parada en els principals ports marroquins.\n“Això contravindria la resolució del TJUE del 21 de desembre de 2016, que dictamina que el Sàhara Occidental és un territori separat del Marroc i, per tant, qualsevol acord que ho afecti haurà de negociar-se amb el Front Polisario”, indiquen en el seu escrit a la Comissió Europea.\nEls eurodiputats sol·liciten a la UE que revisi l’entrada de productes sahrauís a través d’aquesta nova ruta per a garantir el compliment d’aquesta sentència. Així mateix, indiquen que aquesta operativa marroquina suposarà un gran perjudici “tant per a la població els recursos de la qual són exhaurits per grans multinacionals, com per a la producció local de la UE”. A més, proposen que s’obligui a etiquetar tots els productes amb el seu veritable origen, de manera que se certifiqui les violacions que estaria cometent Rabat.\nEn aquest sentit, Rego subratlla que “si la legislació europea imposa que totes les fruites i hortalisses fresques que es comercialitzen a la UE han d’incloure en el seu etiquetatge el país d’origen, un acord comercial injust com el que Brussel·les ha signat amb el Marroc malgrat les sentències del TJUE, ha de tenir en compte també aquest aspecte i protegir els nostres agricultors”. La Comissió Europea, afegeix, “no pot estar per sobre d’aquesta sentència, per molt que busqui afermar els seus costats econòmics amb el Marroc i els seus acords en matera migratòria”.\n“Sabem que la revisió que es va fer d’aquest acord no va tenir en compte realment els interessos del Sàhara Occidental” i que “el Govern comunitari va emprar tots els subterfugis possibles per a incomplir les decisions que pren el seu propi tribunal”. “Sabem que el Govern espanyol juga un paper destacat en la promoció i en la rentada de cara contínua que se li pretén donar a Rabat” i “no deixarem de denunciar aquestes situacions, que l’única cosa que fan aquest continuar sotmetent al poble sahrauí”.\nEn aquest sentit, Pineda recorda que “mentre que la Comissió Europea continuï tenint aquesta actitud no només estarà violant la seva pròpia legislació, sinó que a més continuarà incomplint la legislació internacional i les resolucions de Nacions Unides”.\nAquestes resolucions “són ben clares respecte al dret del Sàhara Occidental a accedir a l’autodeterminació a través d’un referèndum lliure”. “Amb aquest acord i la permissivitat i els ulls grossos que fa Brussel·les de les constants violacions dels drets humans i la persecució als i les activistes sahrauís, està perpetuant l’espoli i submissió d’un poble que, insistim, té el legítim dret de decidir el seu futur i què fer amb els seus propis recursos”, reclama.


setembre 2021 - CAMINAR PER COLLSEROLA setembre 2021 - CAMINAR PER COLLSEROLA\n28/09/2021 Julià Buxadera\tDeixa un comentari\nMundet-Font de la Marquesa-Carretera d’Horta-Serra d’en Fotjà-Font dels Caçadors-Can Cerdà-Flor de Maig-Font de Sant Pau-Turons de Can Coll-Can Coll-Àrea de Can Coll-Puig de la Guàrdia-Cerdanyola\nCaminada núm. 67\nData: dimarts, 28 de setembre de 2021\nSector: vessant del Vallès (Can Cerdà-Can Coll-Cerdanyola)\nDistància: 14,15 kms\nTemps: 3 h 20 min\nDesnivell: + 306 m / – 375 m\nMetro Mundet-Parc del Laberint d’Horta-Font de la Marquesa-Carretera d’Horta-Serra d’en Fotjà-Font dels Caçadors-Can Cerdà-Flor de Maig-Font de Sant Pau-Can Coll-Àrea de Can Coll-Montflorit-Puig de la Guàrdia-Bosc Can Canaletes-Camí de Can Catà-Cerdanyola.\nTravessa des de la part alta de Barcelona (zona de Mundet) fins a Cerdanyola per una ruta, ampliació de la núm. 28 d’aquest blog, que ens permetrà conèixer indrets com les fonts de la Marquesa (o de la Senyora, o de Can Gras), la dels Caçadors (o d’en Güell) i la de Sant Pau, passar a prop de grans masies com la de can Cerdà i veure la de Can Coll, amb el seu centre d’educació ambiental, estar en una àrea de lleure com la concorreguda (els caps de setmana) del Torrent de Can Coll, i fins i tot pujar a un cim com el Puig de la Guàrdia, ja a prop de Cerdanyola. Ruta que alterna passos per pistes forestals i per corriols, amb pujades i baixades, algunes notables, però sense massa dificultats. Mereix atenció especial la Font de Sant Pau, en un entorn preciós, silenciós, i especialment la gran masia de Can Coll, actualment centre d’educació ambiental. L’excursió acaba amb una travessa urbana pels carrers de Cerdanyola del Vallès.\nCAMÍ SERRA D’EN FOTJÀ (318 m)\nPer la Font de la Marquesa i la Serra d’en Fotjà\nSortim del metro Mundet pel costat muntanya (140 m) i anem a passar pel Velòdrom d’Horta i el Parc del Laberint, per sortir al carrer Germans Desvalls (162 m, 5 min). Girem pel carrer a l’esquerra amunt, passem per Can Llupià (10 min) i aviat serem al corriol (199 m) que ens porta a la Font de la Marquesa (o de Can Gras, o de la Senyora) (261 m, 25 min).\nCamí cap a la font de la Marquesa; al fons la carena que hem de travessar per anar cap al Vallès\nFont de la Marquesa, o de Can Gras, o de la Senyora\nDes de la font reculem uns metres pel corriol pel que hem arribat i de seguida veurem a mà esquerra un corriol que puja. Aquest corriol, sempre amunt, ens porta fins a la carretera d’Horta a Cerdanyola, la BV1415, prop del km 8 (318 m).\nÚltims metres per arribar a la carretera d’Horta a Cerdanyola, a la carena\nTravessem la calçada, passem entremig d’unes vivendes i accedim al camí del Passeig de les Aigües. Som a la carena de Collserola, i a l’altre vessant ja veiem, llunyà, Cerdanyola del Vallès. El Passeig el trepitjarem només uns pocs metres a l’esquerra, perquè ja tenim el trencall de la Serra d’en Fotjà (318 m, 38 min), a mà dreta (indicació de Turó de l’Ermità-Font dels Caçadors-Can Cerdà).\nEnllaç amb el Passeig de les Aigües. Només el travessarem per passar a l’altre vessant de Collserola, el que dona al Vallès\nTrencall del camí cap a la Serra d’en Fotjà\nSeguim pel camí per la Serra d’en Fotjà, sempre recte i en baixada.En arribar al camí de can Valldaura, a l’esquerra en el nostre sentit de marxa, vaig prendre un corriol, que s’enfila paral·lelament a la pista, i que per uns metres ens fa passar per la carena.\nCamí de la Serra d’en Fotjà\nCurta variant pel corriol de carena\nDe nou al camí principal continuem avall fins arribar a una cruïlla de camins, prou important (236 m, 58 min).\nA pocs metres de la cruïlla de camins; caldrà tirar per l’esquerra, direcció Can Cerdà\nSERRA D’EN FOTJÀ (318 m) –\nFLOR DE MAIG (147 m)\nPer la Font dels Caçadors i Can Cerdà\nEn aquesta cruïlla, seguint recte aniríem a parar a Can Catà, però ara ens toca girar a l’esquerra, en direcció Font dels Caçadors-Can Cerdà-Àrea de Can Coll. Anem baixant per la pista i en uns deu minuts serem a la Font dels Caçadors (o d’en Güell, o de Can Güell), que ens cau a la dreta, a sota del camí (està indicat l’accés) (164 m, 1h 08 min).\nBaixant pel camí de Can Cerdà\nArribada al trencall de la font dels Caçadors (o de Can Güell)\nPer visitar-la cal baixar uns metres fins al torrent. Podem fer-ho per un caminet bastant malmès, com també es veu molt deixada la font.\nVista frontal de la font dels Caçadors\nAcabada la visita tornem enrere al camí i continuem cap a Can Cerdà per la pista que va travessant el bosc.\nSenyalització al camí de Can Cerdà\nUn altre tram del camí cap a Can Cerdà, de cara i d’esquena\nMés enllà passem per un nucli de cases, deixant a l’esquerra el trencall cap a la masia de Can Cerdà (145 m, 1h 20 min). Nosaltres hem de continuar recte, planejant, en direcció a l’àrea de lleure del Torrent de Can Coll.\nCruïlla cap a Can Cerdà, que deixem a la nostra esquerra\nAnem continuant pel camí seguint les indicacions de Can Coll fins arribar al trencall que ens interessa, el que va cap a La Flor de Maig-Can Borrell (125 m, 1h 33 min).\nSeguim per la pista forestal en direcció nord\nTrencall de La Flor de Maig-Can Borrell. Cal abandonar el camí i tombar a l’esquerra.\nEncarats al corriol que ens portarà fins a la carretera d’Horta a Cerdanyola\nTrenquem a l’esquerra pel corriol que ens baixa fins al torrent i llavors enfilem un tram de pujada (compte amb la humitat, doncs es trepitja bastanta roca i si ha plogut podem relliscar fàcilment).\nPujant pel corriol\nEl corriol acaba a la carretera de Cerdanyola (la que ve d’Horta), just al quilòmetre 3, des d’on veiem al front la pista forestal cap a Can Borrell (143 m). Creuem la calçada i anem a buscar la fita del km3, des d’on enllacem amb un camí i girem a la dreta.\nAnem seguint el camí, primer planejant i en un trencall tombem a la dreta cap avall. Poc després arribarem a la zona de la cruïlla de la Flor de Maig amb la carretera de Cerdanyola. Girem a l’esquerra i ja veiem, abans de l’edifici de recepció del Patronat Flor de Maig, el trencall de la dreta que ens indica (camí tancat amb una cadena) la direcció cap a la Font de Sant Pau (147 m, 1h 45 min).\nArribada a La Flor de Maig. Al fons a la dreta, el camí cap a la font de Sant Pau\nÀREA DE CAN COLL (119 m)\nPer la Font de Sant Pau, Turons de Can Coll i Can Coll\nLa cruïlla es troba just abans de l’edifici de recepció del Patronat Flor de Maig. Un senyal ens indica la direcció cap a Font de Sant Pau-Can Coll-Turó de la Torrefera. L’accés al camí està tancat amb una cadena, com molts altres camins de Collserola.\nEntrada al camí cap a la Font de Sant Pau i Can Coll\nGirem per la dreta i un cop hem fet un revolt pronunciat, anem a buscar un camí de terra, per la dreta (veure foto). Des de l’accés al camí veiem dues senyalitzacions de camins: els dos ens portarien a la font de Sant Pau, el nostre objectiu.\nEntrada al camí. Agafarem el primer trencall a la dreta\nÉs millor, però, prendre el primer camí, que va descendint suaument cap al torrent on hi ha la font. Els darrers metres abans del trencall cap a la font estan emmarcats amb una tanca amb pilones de fusta.\nEl camí de la font de Sant Pau\nArribada a la cruïlla cap a la font\nEl darrer tram, esglaonat, ens baixa al fons del torrent, on s’ubica la Font de Sant Pau (129 m, 1h 52 min).\nLa font va estar molt temps perduda i soterrada fins que va ser redescoberta l’any 1997 i restaurada poc després.\nLa font està en un indret ensotat, al mig d’un torrent, envoltat de densa vegetació, però és un espai únic, silenciós (sobretot si tenim la sort d’estar-hi sols). Només el cant dels ocells, la remor de les fulles dels arbres mogudes pel vent o el brogit de l’aigua que baixa del torrent ens acompanyaran. Paga la pena seure a la bancada de pedra, mirar i escoltar…\nVegeu unes fotos de la font:\nCamí esglaonat de baixada cap a la font\nArribada a la font de Sant Pau\nLes escales per on hem arribat\nPassera de pedra que permet travessar el torrent\nVista frontal de la passera i el torrent\nLa font des de l’altra banda del torrent\nLes escales de pujada cap al camí de Can Coll\nSortim de la font per l’altra banda per on hem entrat, travessem el torrent per la passera de pedra i anem a l’escala que puja decidida fins al camí que tenim a sobre. En ser-hi hem de continuar la ruta cap a la dreta (direcció Can Coll-Turons de Can Coll).\nEn pujar les escales i arribar al camí ens trobem amb un pal indicador. Ara toca tirar per la dreta.\nAnem seguint aquest camí i molt de compte amb el proper trencall (el que veieu a la foto): cal continuar per la dreta (jo vaig prendre erròniament el camí de l’esquerra i vaig haver de recular).\nCruïlla de camins; continuar per la dreta\nHem de fer aquest camí fins que veurem a l’esquerra un trencall (no massa evident i no senyalitzat, alerta) que s’enfila muntanya amunt, per una zona desbrossada, a mode de tallafocs. Si anem pujant trobarem de seguida un camí ja més fressat que va ascendint, alternant amb trams més planers: estem passant pels Turons de Can Coll (el més destacat a 149 m).\nPassant pels Turons de Can Coll\nDarrers metres abans d’arribar a la pista de Can Coll\nQuan acabem d’anar pujant (una pujada sempre moderada) enllaçarem amb una pista que baixa a Can Coll. Girem cap a la dreta i en poca estona serem davant del recinte de Can Coll (149 m, 2h 7 min).\nCamí de Can Coll, que tenim al costat\nAccés al recinte de Can Coll, amb tanca\nHi ha una altra entrada uns metres més avall pel camí, sense tanca però amb cadena\nCan Coll és una gran masia del s. XV, reformada i ampliada posteriorment. Consta d’una casa senyorial, amb capella i altres edificis annexos. Actualment és de propietat pública i acull el Centre d’Educació Ambiental, gestionat pel Consorci del Parc Natural de la Serra de Collserola. Està obert al públic els diumenges i festius de 9h30 14h30. Alberga un petit museu del món rural. L’accés principal és al quilòmetre 2 de la carretera de Cerdanyola a Horta, just davant de l’àrea de lleure del Torrent de Can Coll.\nL’espai és un àmbit de treball escolar, on els alumnes (cal concertar la visita) poden explorar i aprendre diversos aspectes de la vida rural en l’ambient natural del Parc de Collserola. El centre ofereix diverses propostes educatives per al professorat de primària i de secundària.\nMés informació sobre el Centre d’Educació Ambiental Coll Coll en aquestes webs de la Generalitat de Catalunya, de la Diputació de Barcelona, de l’Ajuntament de Cerdanyola i del Parc Natural de Collserola.\nRecull de fotos de Can Coll:\nEntrada al recinte de Can Coll per la part del darrere\nCan Coll i àrea d’estada\nEntrada principal del Centre d’Educació Ambiental\nEdifici principal del Centre d’Educació Ambiental\nRecepció i edifici principal del Centre d’Educació Ambiental\nEdifici principal amb el rellotge de sol\nUn carro, mostra de la vida rural\nDependència de la Masoveria i el Centre dels Petits\nPerspectiva de l’exterior del Centre\nVista dels horts i de la granja del Centre\nVista posterior de Can Coll\nVista de l’exterior de Can Coll\nFaig una volta per l’exterior de l’indret, observo les diferents dependències, els horts i la granja i reprenc la marxa en direcció l’Àrea de lleure (2h 19 min).\nCal agafar el camí ample que surt de l’aparcament i en pocs minuts serem a la porta d’accés per la carretera de Cerdanyola, al quilòmetre 2, al Coll de Masbernat (123 m).\nPorta d’accés a Can Coll des de la carretera de Cerdanyola\nTravessem la calçada i ja tenim l’Àrea de lleure del Torrent de Can Coll, sorprenentment buida de cotxes i de gent (l’excursió la vaig fer en un dia feiner) (119 m, 2h 22 min).\nEntrada a l’àrea de lleure de Can Coll, pel nord\nA l’àrea de lleure veiem una gran esplanada, un llarg aparcament per a vehicles al costat de la carretera, i a la part més al nord un restaurant i una zona de barbacoes, amb taules i bancs.\nFet el petit passeig per l’indret és hora d’emprendre el darrer tram de la ruta, amb l’ascensió al Puig de la Guàrdia i el descens cap a Cerdanyola.\nL’esplanada de l’àrea de Can Coll, buida\nLa zona de barbacoes, buida\nÀREA DE CAN COLL (119 m) –\nPel Puig de la Guàrdia i Bosc de Can Canaletes\nDeixem l’àrea de Can Coll per darrera del restaurant i la zona de picnic, cap a la carretera. Sense arribar a la calçada, a la zona del Coll de Masbernat, trobem a mà dreta un pal indicador (123 m). Per l’esquerra, travessant la carretera, aniríem a Can Coll (pel cami per on hem arribat a l’Àrea) i per la dreta anirem cap a la Urbanització Montflorit-Puig de la Guàrdia-Can Canaletes. Aquesta és la nostra direcció .\nPal indicador a l’extrem septentrional de l’Àrea de Can Coll\nIniciem l’ascensió al Puig de la Guàrdia. Fins a la urbanització Montflorit ho farem per un camí que es fa enfilant a poc a poc.\nCorriol del Puig de la Guàrdia\nMés enllà arribarem a la cruïlla amb un dels camins que pugen del camí de Can Codina, nosaltres tombem a l’esquerra amunt, per un camí-corriol que ens deixarà a l’entrada de Montflorit, amb les primeres vivendes a la vista. En aquest tram veurem (molt millor que des del cim) panoràmiques de l’entorn, amb el Vallès, la Mola i Montserrat al fons.\nVista de La Mola des del camí del Puig de la Guàrdia\nVista de Montserrat des del camí del Puig de la Guàrdia\nDes de llavors el camí s’eixampla, passa arran de les cases i ben aviat ja veurem, al fons, la punta de la torre de vigilància del Puig de la Guàrdia.\nMolt a prop del cim; a la dreta veiem la punta de la torre de guaita\nEn aquest tram passarem de llarg una altra cruïlla d’un camí que ve de Can Codina i l’àrea de Can Coll, per la dreta. Des d’aquest punt ja queda poc fins dalt del cim. Ho podem fer pel camí o per un corriol que surt per la dreta.\nDarrers metres de l’ascensió al Puig de la Guàrdia; pwer la dreta un corriol que hi puja més directe\nAcabarem de fer la pujada pel camí, passarem pel trencall del corriol de Can Canaletes, que després agafarem per baixar cap a Cerdanyola, i finalment, en completar un revolt ens trobarem al davant la torre de vigilància (‘Lima’) enmig d’una esplanada. Som al Puig de la Guàrdia (199m, 2h 42 min).\nEsplanada al cim del Puig de la Guàrdia (199 m)\nTorre de vigilància ‘Lima’ del Puig de la Guàrdia\nL’esplanada està envoltada de vegetació, fet que ens impedeix de veure tot el paisatge que ens envolta. Una llàstima.\nDes del cim es divisa Montserrat, la Mola i un bon tros del Vallès, destacant-se la ciutat de Cerdanyola als peus.\nUn cop hem intentat mirar el paisatge per espais que queden entre la vegetació, iniciem la davallada pel mateix camí per on hem arribat.\nPocs metres després arribem al trencall de Can Canaletes, que ens portarà, pel camí del Torrent de Sant Iscle, a Cerdanyola.\nA pocs metres de la baixada trobem el trencall de Can Caneletes\nPal indicador del corriol cap a Can Canaletes\nEl camí-corriol va travessant el Bosc de Can Canaletes. En el trajecte hem d’obviar els trencalls dels corriols que trobem per la nostra dreta (tots baixen cap a Can Codina).\nPrimer tram del corriol\nCompte perquè no hi ha cap indicador, només en un punt del bosc veurem una fletxa blanca pintada en un arbre, que ens indica que hem de continuar per l’esquerra (veure foto).\nLa marca blanca a l’arbre; hem de continuar per l’esquerra\nAnem baixant emig del bosc, però atenció que quan veiem una torre elèctrica hem de canviar de direcció, traspassar la línia elèctrica i seguir un corriol per la dreta que va descendint de manera decidida. Aquest corriol (té algunes ramificacions) ens deixarà al Camí de Can Catà (79 m, 2h 55 min).\nEl corriol que baixa cap al camí de Can Catà, just al pas d’una torre elèctrica\nDarrers metres del corriol; al fons el Camí de Can Catà\nÉs hora de girar a l’esquerra, ja en clara direcció cap a Cerdanyola, que veiem al fons. A prop del camí, ara pista forestal, primer veurem, un xic apartada a la dreta, l’ermita de Santa Maria de les Feixes, isolada enmig de grans camps de conreu. L’entorn és certament bucòlic, una estampa ben rural, al costat de la ciutat.\nErmita de Santa Maria de les Feixes, envoltada de camps de conreu\nPoc després passem per Can Canaletes (a l’esquerra) i de seguida passarem per sota d’un parell d’arcs de l’Aqüeducte de Canaletes i molt aviat travessarem la riera de Sant Cugat i ja serem al Parc de la Riera, que marca l’entrada a Cerdanyola del Vallès (65 m, 3h 3 min).\nEns falta fer una travessa urbana per la ciutat fins a l’estació de tren. Ho farem seguint el Passeig d’Horta fins a la Plaça de l’Estatut, amb una gran rotonda, i acabarem per l’avinguda de la Primavera, passarem pel pont sobre el riu Sec i tot seguit arribarem a l’estació de Cerdanyola, just abans del pont sota les vies del tren (71 m, 3h 20 min).\nA l’estació acaba aquesta ruta.\nMetro Mundet-Font de la Marquesa + 121 25\nFont de la Marquesa-inici Camí Serra d’en Fotjà + 57 13\nCamí Serra d’en Fotjà-cruïlla Camí Can Cerdà – 82 20\nCamí Can Cerdà-Font dels Caçadors – 72 10\nFont dels Caçadors- cruïlla Can Cerdà – 19 12\ncruïlla Can Cerdà-cruïlla Flor de Maig – 20 13\nCorriol Flor de Maig-entrada Flor de Maig + 22 12\nFlor de Maig-Font de Sant Pau – 18 7\nFont de Sant Pau-Turons de Can Coll-Can Coll (masia-escola) + 20 15\nEstada zona Can Coll — 12\nCan Coll-Àrea de Can Coll – 30 3\nÀrea de Can Coll-Puig de la Guàrdia + 80 20\nPuig de la Guàrdia-Bosc Can Canaletes-accés Camí de Can Catà – 120 13\nCamí de Can Catà-entrada de Cerdanyola – 14 8\nTravessa urbana per Cerdanyola fins estació Renfe + 6 17\nTotals acumulats + 306\n– 375 3h 20′\nMetro Mundet-Font de la Marquesa: 25 min\nFont de la Marquesa-enllaç Pg. Aigües (carena): 15 min\nCamí Serra d’en Fotjà-Font dels Caçadors: 30 min\nFont dels Caçadors-cruïlla Flor de Maig: 25 min\nCruïlla Flor de Maig-Flor de Maig-Font de Sant Pau: 20 min\nFont de Sant Pau-Turons de Can Coll-Can Coll: 15 min\nCan Coll (estada)-Àrea de Can Coll-Puig de la Guàrdia: 35 min\nPuig de la Guàrdia-Cerdanyola: 35 min\nDistribució del temps: 46 % en pujada, 7 % en pla i 47 % en baixada.\nVessant de Barcelona (34)


CERIb-Centre d'Estudis Ribagorçans : LA PASTORADA DE PASTORADES A BENAVARRI\n+La primera notícia publicada a l'Altoaragon va fer que els actors diguessen: "Com que no baixarà el Sant? El Sant ha de baixar a la plaça!". O siga, que se va baixar el Sant.\n+Nyeva unes 250 cadires de l'Ajuntament, unes 80 de La Puebla de Castro (no sé per què) i unes 80 més de Viacamp (sí sé per què): totes plenes. Cal sumar les 50 cadires del bar de la plaça, el "sinofós" de la barbacana (unes 30 places) i els bancs de fusta (unes 30 places més): tot ple. A més, com unes 300 persones dretes comptant la plaça i els porxos (no hi cabeva més gent). Total, unes 800 persones (potser més) i la plaça a rebotir.\n+L'acte eva de començar a les 9.30. A les 8.30 ja nyeva gent guardant cadira, a les 9.20 els que arribaven s'even de quedar drets.\n+Excepte un fragment de 1957 i un altre de 1974, la Pastorada de pastorades va ser en català ribagorçà.\n+La presentació (inicial i entre parella i parella) va ser en català ribagorçà (un 10 per a José Manuel Bruguera), com ho even el powerpoint dels anys que se projectava sobre el fons de l'escenari, els cartells anunciadors, els programes que se van repartir per les cases i els cartells de l'exposició paral·lela -cartells de fora, cartell d'horaris, cartell de preus...-).\n+Marcelino va dir unes paraules després de donar unes plaques als actors (un 10 per als 10 actors -els veterans Eduardo i Ángel, els de quan jo eva xic Ignacio i Ballarín, els germans de casa Barrós Luis i José, els entrecunyats de casa Farré Luis i José Antonio i la meua creu quotidiana -sísísí, que si les tossines, que si el tractor, que si se fan les 11 i les 12...- Vicente i Manuel-). I............. per primera vegada a Benavarri Marcelino va fer el discurs íntegrament en català!\n+Alguna benavarrí li va dir a Marcelino: "Has vist açò? A veri si mos fas una Llei de Llengües". "Al setembre, segur, cal anar mentalitzant a la gent", diuen que va dir.\n+Foteva un mal oratge d'estufa, i la gent se va quedar fins al final.\n+La gent va riure, va aplaudir, se va emocionar (molta gent que feva anys que no podeva veri la Pastorada, moltes històries de gent que ja no hi és -Sarrans, Tonyet "l'aguacil", Medardo el campaner, Raimon, Brescó... la història de Brescó i el silenci emotiu a la plaça i les rialles després i els seus fills que també riuiven, collons quina nit!-).\n+Quan els 10 actors van fer tots junts la barretada final de comiat i va començar a sonar L'Arrastrat en versió d'Hato de Foces, a molts (potser a tots) se mos va fotre la pell de gallina (sí, Alba, sí, que una mica més i plores, ja ho sé).


La Vall d’Albaida avala per unanimitat a Jorge Rodríguez com a Diputat Provincial\nL’alcalde d’Ontinyent, Jorge Rodríguez, serà Diputat Provincial pel partit judicial d’Ontinyent amb el recolzament de tot els companys de la comarca. En haver estat el Partit Socialista el més votat a les eleccions municipals, amb 44,5% dels vots, els regidors electes d’esta formació a les diverses localitats havien d’avalar al nou Diputat que representarà els seus ajuntaments a la institució provincial, reunint Jorge Rodríguez els avals de la pràctica totalitat de regidors del partit judicial.\nL’elecció de l’Alcalde d’Ontinyent i màxim dirigent socialista de la comarca, es va celebrar durant l’encontre convocat pels socialistes de la Vall d’Albaida per analitzar els grans resultats electorals obtinguts. “He d’agrair als companys de la comarca el seu suport i espere estar l’alçada de la confiança. Afrontar una etapa molt intensa i amb grans reptes que necessita de tots i de totes”, ha exposat l’Alcalde Jorge Rodríguez, qui no ha volgut oblidar-se que serà el primer diputat provincial de la democràcia nascut a Ontinyent: “era una anomalia amb què calia acabar. No era lògic que Ontinyent no haguera tingut en estos vora 40 anys de democràcia cap diputat”, ha destacat Jorge Rodríguez, qui a Ontinyent va sumar 12.080 vots dels 18.117 obtinguts pels socialistes a la comarca.\nEls representants dels socialistes a la Junta Electoral de Zona, Anna Mengual i Jordi Vila, lliuraven hui davant la Junta (que te la seua seu al jutjat de primera instància i instrucció nº3 d’Ontinyent) els corresponents avals, que superen amplament el 33% necessari que es requeria per recolzar al candidat. D’aquesta manera, Jorge Rodríguez serà el primer diputat socialista pel partit judicial d’Ontinyent des de la legislatura 1991-1995 i el primer ontinyentí.


El LibreOffice ofereix mitjans estandarditzats per a expressar la confidencialitat de la informació, els quals es poden utilitzar entre diverses parts si s'implementen sistemes interoperables entre si. El LibreOffice proporciona un conjunt de «camps» normalitzats que contenen les dades de confidencialitat. Això no pretén definir quins haurien de ser els continguts d'aquests «camps». Aquesta aproximació representa una millora respecte a l'única alternativa existent fins ara, que consisteix en que el proveïdor utilitza mitjans arbitraris per a expressar la confidencialitat, i això podria no ser pràctic per al destinatari.\nLibreOffice ha implementat les estàndards oberts produïts per TSCP (Transglobal Secure Collaboration Participation, Inc.), que són independents de qualsevol fabricant. Un parell són interessants:\nLes categories del BAF incloses per defecte amb el LibreOffice s'indiquen tot seguit.\nSeleccioneu la categoria d'aquest document per al tipus de política de control d'exportació. La categoria seleccionada es guarda juntament amb el document com a metadades BAILS, però això no afecta la disposició del document ni la interfície d'usuari.\nNo professional: la informació del document no té impacte en el negoci si es fa pública.\nConfidencial: impacte moderat. La informació que es reveli pot malmetre la marca empresarial, generar repercussió negativa als mitjans i pèrdua d'ingressos.\nNomés per a ús intern: Danys greus. Repercussió negativa als mitjans de comunicació nacionals, accions judicials, multes, danys a la marca a llarg termini.\nPersonalització dels nivells de classificació.\nFeu servir com a exemple el fitxer corresponent a la configuració local de la vostra versió del LibreOffice.\nGuardeu el fitxer i efectueu les modificacions adequades al camí de classificació anterior per a accedir-hi.\nL'administrador de sistemes pot col·locar aquest fitxer en una carpeta de la xarxa perquè tots els usuaris hi puguen accedir.\nEnganxament de contingut a documents amb nivells diferents de classificació\nLloc web del consorci TSCP (Transglobal Secure Collaboration Participation, Inc.) (en anglés).\nDocument sobre el Marc d’Autenticació Empresarial (BAF) (PDF, en anglés).\nDocument sobre l'Esquema d’Identificació i Etiquetatge d’Autoritzacions Empresarials (BAILS) (PDF, en anglés)